title: Εκτελεστικός κανονισμός (ΕΕ) αριθ. 1167/2012 της Επιτροπής, της 7ης Δεκεμβρίου 2012 , για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               8.12.2012

               EL

               Επίσημη Εφημερίδα της Ευρωπαϊκής Ένωσης

               L 336/78

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1167/2012 ΤΗΣ ΕΠΙΤΡΟΠΉΣ
   της 7ης Δεκεμβρίου 2012
   για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ’ εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ’ αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ’ αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ’ αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 7 Δεκεμβρίου 2012.

            Για την Επιτροπή, εξ ονόματος του Προέδρου,
         José Manuel SILVA RODRÍGUEZ

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ
      Οι κατ’ αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ’ αποκοπή τιμή εισαγωγής

                  0702 00 00

                  AL

                  43,6

                  MA

                  65,0

                  TN

                  76,3

                  TR

                  76,9

                  ZZ

                  65,5

                  0707 00 05

                  AL

                  80,9

                  JO

                  174,9

                  MA

                  133,1

                  TR

                  113,2

                  ZZ

                  125,5

                  0709 93 10

                  MA

                  148,1

                  TR

                  101,6

                  ZZ

                  124,9

                  0805 10 20

                  AR

                  49,7

                  TR

                  74,4

                  ZA

                  56,7

                  ZW

                  44,9

                  ZZ

                  56,4

                  0805 20 10

                  MA

                  73,5

                  ZZ

                  73,5

                  0805 20 30, 0805 20 50, 0805 20 70, 0805 20 90

                  CN

                  71,1

                  HR

                  85,6

                  MA

                  95,7

                  TR

                  78,6

                  ZZ

                  82,8

                  0805 50 10

                  TR

                  84,3

                  ZZ

                  84,3

                  0808 10 80

                  CA

                  157,2

                  MK

                  34,4

                  US

                  174,2

                  ZA

                  136,9

                  ZZ

                  125,7

                  0808 30 90

                  CN

                  51,0

                  TR

                  112,1

                  US

                  160,6

                  ZZ

                  107,9

         (1)  Ονοματολογία των χωρών που ορίζεται στον κανονισμό (ΕΚ) αριθ. 1833/2006 της Επιτροπής (ΕΕ L 354 της 14.12.2006, σ. 19). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) 2015/641 της Επιτροπής, της 23ης Απριλίου 2015, για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               24.4.2015

               EL

               Επίσημη Εφημερίδα της Ευρωπαϊκής Ένωσης

               L 106/23

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/641 ΤΗΣ ΕΠΙΤΡΟΠΉΣ
   της 23ης Απριλίου 2015
   για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ' εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ' αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ' αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ' αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 23 Απριλίου 2015.

            Για την Επιτροπή,

            εξ ονόματος του Προέδρου,

         Jerzy PLEWA

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 347 της 20.12.2013, σ. 671.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ

         Οι κατ' αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ' αποκοπή τιμή εισαγωγής

                  0702 00 00

                  MA

                  91,2

                  TN

                  464,3

                  TR

                  94,0

                  ZZ

                  216,5

                  0707 00 05

                  AL

                  59,9

                  EG

                  191,6

                  MA

                  176,1

                  TR

                  125,6

                  ZZ

                  138,3

                  0709 91 00

                  TR

                  209,1

                  ZZ

                  209,1

                  0709 93 10

                  MA

                  123,9

                  TR

                  144,8

                  ZZ

                  134,4

                  0805 10 20

                  EG

                  46,8

                  IL

                  60,8

                  MA

                  64,3

                  TN

                  55,7

                  TR

                  70,3

                  ZZ

                  59,6

                  0805 50 10

                  BO

                  97,3

                  TR

                  68,6

                  ZZ

                  83,0

                  0808 10 80

                  AR

                  87,8

                  BR

                  94,0

                  CL

                  148,8

                  CN

                  83,8

                  MK

                  30,8

                  NZ

                  142,6

                  US

                  244,3

                  ZA

                  120,4

                  ZZ

                  119,1

                  0808 30 90

                  AR

                  145,3

                  CL

                  133,3

                  CN

                  116,0

                  ZA

                  125,4

                  ZZ

                  130,0

         (1)  Ονοματολογία των χωρών που ορίζεται στον κανονισμό (ΕΕ) αριθ. 1106/2012 της Επιτροπής, της 27ης Νοεμβρίου 2012, για την εφαρμογή του κανονισμού (ΕΚ) αριθ. 471/2009 του Ευρωπαϊκού Κοινοβουλίου και του Συμβουλίου για τις κοινοτικές στατιστικές του εξωτερικού εμπορίου με τις τρίτες χώρες, όσον αφορά την επικαιροποίηση της ονοματολογίας των χωρών και εδαφών (ΕΕ L 328 της 28.11.2012, σ. 7). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) 2015/222 της Επιτροπής, της 12ης Φεβρουαρίου 2015 , περί εξαιρέσεως των υποδιαιρέσεων ICES 27 και 28.2 από ορισμένες υποχρεώσεις περιορισμού της αλιευτικής προσπάθειας για το 2015, κατ' εφαρμογή του κανονισμού (ΕΚ) αριθ. 1098/2007 του Συμβουλίου για τη θέσπιση πολυετούς σχεδίου για τα αποθέματα γάδου της Βαλτικής θάλασσας και για τις αλιευτικές δραστηριότητες εκμετάλλευσης των εν λόγω αποθεμάτων

text:
               13.2.2015

               EL

               Επίσημη Εφημερίδα της Ευρωπαϊκής Ένωσης

               L 37/4

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/222 ΤΗΣ ΕΠΙΤΡΟΠΉΣ
   της 12ης Φεβρουαρίου 2015
   περί εξαιρέσεως των υποδιαιρέσεων ICES 27 και 28.2 από ορισμένες υποχρεώσεις περιορισμού της αλιευτικής προσπάθειας για το 2015, κατ' εφαρμογή του κανονισμού (ΕΚ) αριθ. 1098/2007 του Συμβουλίου για τη θέσπιση πολυετούς σχεδίου για τα αποθέματα γάδου της Βαλτικής θάλασσας και για τις αλιευτικές δραστηριότητες εκμετάλλευσης των εν λόγω αποθεμάτων
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1098/2007 του Συμβουλίου, της 18ης Σεπτεμβρίου 2007, για τη θέσπιση πολυετούς σχεδίου για τα αποθέματα γάδου της Βαλτικής θάλασσας και για τις αλιευτικές δραστηριότητες εκμετάλλευσης των εν λόγω αποθεμάτων, για την τροποποίηση του κανονισμού (ΕΟΚ) αριθ. 2847/93 και την κατάργηση του κανονισμού (ΕΚ) αριθ. 779/97 (1), και ιδίως το άρθρο 29 παράγραφος 2,
   Εκτιμώντας τα ακόλουθα:

               (1)

               Στον κανονισμό (ΕΚ) αριθ. 1098/2007 προβλέπονται διατάξεις για τη θέσπιση περιορισμών της αλιευτικής προσπάθειας για τα αποθέματα γάδου της Βαλτικής θάλασσας.

               (2)

               Βάσει του κανονισμού (ΕΚ) αριθ. 1098/2007, το παράρτημα II του κανονισμού (ΕΕ) αριθ. 1221/2014 του Συμβουλίου (2) προβλέπει περιορισμό της αλιευτικής προσπάθειας για το 2015 στη Βαλτική Θάλασσα.

               (3)

               Σύμφωνα με το άρθρο 29 παράγραφος 2 του κανονισμού (ΕΚ) αριθ. 1098/2007, η Επιτροπή μπορεί να εξαιρέσει τις υποδιαιρέσεις ICES 27 και 28.2 από ορισμένες υποχρεώσεις περιορισμού της αλιευτικής προσπάθειας, εφόσον τα αλιεύματα γάδου δεν υπερέβησαν το καθορισμένο όριο κατά την τελευταία περίοδο αναφοράς.

               (4)

               Έχοντας υπόψη τις εκθέσεις που υπέβαλαν τα κράτη μέλη και τη γνωμοδότηση της επιστημονικής, τεχνικής και οικονομικής επιτροπής αλιείας, οι υποδιαιρέσεις 27 και 28.2 θα πρέπει να εξαιρεθούν το 2015 από τις εν λόγω υποχρεώσεις περιορισμού της αλιευτικής προσπάθειας.

               (5)

               Ο κανονισμός (ΕΕ) αριθ. 1221/2014 θα εφαρμοστεί από την 1η Ιανουαρίου 2015. Για να εξασφαλιστεί συνέπεια με τον εν λόγω κανονισμό, ο παρών κανονισμός θα πρέπει επίσης να εφαρμοστεί από την 1η Ιανουαρίου 2015.

               (6)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής αλιείας και υδατοκαλλιέργειας,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι διατάξεις του άρθρου 8 παράγραφος 1 στοιχείο β) και παράγραφοι 3, 4 και 5 του κανονισμού (ΕΚ) αριθ. 1098/2007 δεν εφαρμόζονται όσον αφορά τις υποδιαιρέσεις ICES 27 και 28.2 για το έτος 2015.
   Άρθρο 2
   Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Ιανουαρίου 2015.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 12 Φεβρουαρίου 2015.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 248 της 22.9.2007, σ. 1.

      (2)  Κανονισμός (EE) αριθ. 1221/2014 του Συμβουλίου, της 10ης Νοεμβρίου 2014, σχετικά με τον καθορισμό, για το 2015, των αλιευτικών δυνατοτήτων για ορισμένα αποθέματα ιχθύων και ομάδες αποθεμάτων ιχθύων που ισχύουν στη Βαλτική Θάλασσα και την τροποποίηση των κανονισμών (ΕΕ) αριθ. 43/2014 και (ΕΕ) αριθ. 1180/2013 (ΕΕ L 330 της 15.11.2014, σ. 16).


title: Εκτελεστικός κανονισμός (ΕΕ) 2015/149 της Επιτροπής, της 30ής Ιανουαρίου 2015 , για την τροποποίηση του παραρτήματος του κανονισμού (ΕΕ) αριθ. 37/2010 όσον αφορά την ουσία «μεθυλοπρεδνιζολόνη»  Κείμενο που παρουσιάζει ενδιαφέρον για τον ΕΟΧ

text:
               31.1.2015

               EL

               Επίσημη Εφημερίδα της Ευρωπαϊκής Ένωσης

               L 26/7

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/149 ΤΗΣ ΕΠΙΤΡΟΠΉΣ
   της 30ής Ιανουαρίου 2015
   για την τροποποίηση του παραρτήματος του κανονισμού (ΕΕ) αριθ. 37/2010 όσον αφορά την ουσία «μεθυλοπρεδνιζολόνη»
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 470/2009 του Ευρωπαϊκού Κοινοβουλίου και του Συμβουλίου, της 6ης Μαΐου 2009, για θέσπιση κοινοτικών διαδικασιών για τον καθορισμό ορίων καταλοίπων των φαρμακολογικώς δραστικών ουσιών στα τρόφιμα ζωικής προέλευσης, για την κατάργηση του κανονισμού (ΕΟΚ) αριθ. 2377/90 του Συμβουλίου και τροποποίηση της οδηγίας 2001/82/ΕΚ του Ευρωπαϊκού Κοινοβουλίου και του Συμβουλίου και του κανονισμού (ΕΚ) αριθ. 726/2004 του Ευρωπαϊκού Κοινοβουλίου και του Συμβουλίου (1), και ιδίως το άρθρο 14 σε συνδυασμό με το άρθρο 17,
   Έχοντας υπόψη τη γνώμη του Ευρωπαϊκού Οργανισμού Φαρμάκων, που διατυπώθηκε από την επιτροπή φαρμάκων για κτηνιατρική χρήση,
   Εκτιμώντας τα ακόλουθα:

               (1)

               Το ανώτατο όριο καταλοίπων («ΑΟΚ») για τις φαρμακολογικώς δραστικές ουσίες οι οποίες προορίζονται να χρησιμοποιηθούν στην Ένωση σε κτηνιατρικά φάρμακα για ζώα παραγωγής τροφίμων ή σε βιοκτόνα προϊόντα που χρησιμοποιούνται στη ζωοτεχνία θα πρέπει να καθορίζεται σύμφωνα με τον κανονισμό (ΕΚ) αριθ. 470/2009.

               (2)

               Οι φαρμακολογικώς δραστικές ουσίες και η ταξινόμησή τους όσον αφορά τα ΑΟΚ στα τρόφιμα ζωικής προέλευσης καθορίζονται στο παράρτημα του κανονισμού (ΕΕ) αριθ. 37/2010 της Επιτροπής (2).

               (3)

               Η ουσία μεθυλοπρεδνιζολόνη περιλαμβάνεται στον πίνακα 1 του παραρτήματος του κανονισμού (ΕΕ) αριθ. 37/2010 ως επιτρεπόμενη ουσία για τα βοοειδή, όσον αφορά τους μυς, τον λιπώδη ιστό, το ήπαρ, τους νεφρούς και το γάλα.

               (4)

               Στον Ευρωπαϊκό Οργανισμό Φαρμάκων υποβλήθηκε αίτηση για την επέκταση της υφιστάμενης καταχώρισης για την ουσία μεθυλοπρεδνιζολόνη στα ιπποειδή.

               (5)

               Σύμφωνα με το άρθρο 5 του κανονισμού (ΕΚ) αριθ. 470/2009, ο Ευρωπαϊκός Οργανισμός Φαρμάκων πρέπει να εξετάζει τη δυνατότητα χρήσης των ΑΟΚ που έχουν καθοριστεί για μια φαρμακολογικώς δραστική ουσία σε ένα συγκεκριμένο τρόφιμο, για ένα άλλο τρόφιμο που παράγεται από το ίδιο είδος ή των ΑΟΚ που έχουν καθοριστεί για μια φαρμακολογικώς δραστική ουσία σε ένα ή περισσότερα είδη για άλλα είδη.

               (6)

               Η επιτροπή φαρμάκων για κτηνιατρική χρήση συνέστησε τον καθορισμό ΑΟΚ για την ουσία μεθυλοπρεδνιζολόνη για τα ιπποειδή καθώς και την παρέκταση του ΑΟΚ για την ουσία μεθυλοπρενδιζολόνη από το γάλα των βοοειδών στο γάλα των ιπποειδών.

               (7)

               Συνεπώς, η εγγραφή για την ουσία μεθυλοπρεδνιζολόνη στον πίνακα 1 του παραρτήματος του κανονισμού (ΕΕ) αριθ. 37/2010 θα πρέπει να τροποποιηθεί, ώστε να συμπεριλαμβάνει το ΑΟΚ για τα ιπποειδή, όσον αφορά τους μυς, τον λιπώδη ιστό, το ήπαρ, τους νεφρούς και το γάλα.

               (8)

               Είναι σκόπιμο να χορηγηθεί εύλογο χρονικό διάστημα, ώστε οι ενδιαφερόμενοι να λάβουν τα μέτρα που ενδεχομένως απαιτούνται για να συμμορφωθούν με το νεοκαθοριζόμενο ΑΟΚ.

               (9)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής κτηνιατρικών φαρμάκων,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα του κανονισμού (ΕΕ) αριθ. 37/2010 τροποποιείται όπως προβλέπεται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Απριλίου 2015.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 30 Ιανουαρίου 2015.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 152 της 16.6.2009, σ. 11.

      (2)  Κανονισμός (ΕΕ) αριθ. 37/2010 της Επιτροπής, της 22ας Δεκεμβρίου 2009, σχετικά με φαρμακολογικώς δραστικές ουσίες και την ταξινόμησή τους όσον αφορά τα ανώτατα όρια καταλοίπων στα τρόφιμα ζωικής προέλευσης (ΕΕ L 15 της 20.1.2010, σ. 1).

      ΠΑΡΑΡΤΗΜΑ
      Στον πίνακα 1 του παραρτήματος του κανονισμού (ΕΕ) αριθ. 37/2010, η εγγραφή για την ουσία «μεθυλοπρεδνιζολόνη» αντικαθίσταται από τα εξής:

                     Φαρμακολογικώς δραστική ουσία

                     Κατάλοιπο-δείκτης

                     Ζωικά είδη

                     ΑΟΚ

                     Ιστοί-στόχοι

                     Άλλες διατάξεις [σύμφωνα με το άρθρο 14 παράγραφος 7 του κανονισμού (ΕΚ) αριθ. 470/2009]

                     Θεραπευτική ταξινόμηση

                     «Μεθυλοπρεδνιζολόνη

                     Μεθυλοπρεδνιζολόνη

                     Ιπποειδή

                     10 μg/kg
                     10 μg/kg
                     10 μg/kg
                     10 μg/kg
                     2 μg/kg

                     Μύες
                     Λιπώδης ιστός
                     Ήπαρ
                     Νεφροί
                     Γάλα

                     ΟΥΔΕΝ

                     Κορτικοειδή/Γλυκοκορτικοειδή»

                     Βοοειδή

                     10 μg/kg
                     10 μg/kg
                     10 μg/kg
                     10 μg/kg
                     2 μg/kg

                     Μύες
                     Λιπώδης ιστός
                     Ήπαρ
                     Νεφροί
                     Γάλα

                     ΟΥΔΕΝ


title: Εκτελεστικός κανονισμός (ΕΕ) αριθ. 761/2011 της Επιτροπής, της 29ης Ιουλίου 2011 , σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία

text:
               3.8.2011

               EL

               Επίσημη Εφημερίδα της Ευρωπαϊκής Ένωσης

               L 200/1

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 761/2011 ΤΗΣ ΕΠΙΤΡΟΠΉΣ
   της 29ης Ιουλίου 2011
   σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΟΚ) αριθ. 2658/87 του Συμβουλίου της 23ης Ιουλίου 1987 για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:

               (1)

               Για να εξασφαλιστεί η ενιαία εφαρμογή της Συνδυασμένης Ονοματολογίας που προσαρτάται στον κανονισμό (ΕΟΚ) αριθ. 2658/87, είναι αναγκαίο να θεσπιστούν μέτρα όσον αφορά τη δασμολογική κατάταξη των εμπορευμάτων που αναφέρονται στο παράρτημα του παρόντος κανονισμού.

               (2)

               Ο κανονισμός (ΕΟΚ) αριθ. 2658/87 προβλέπει τους γενικούς κανόνες για την ερμηνεία της Συνδυασμένης Ονοματολογίας (ΣΟ). Οι εν λόγω κανόνες εφαρμόζονται επίσης σε κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτήν κάποια νέα υποδιαίρεση και θεσπίζεται με ειδικές διατάξεις της Ένωσης με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.

               (3)

               Κατ’ εφαρμογή αυτών των γενικών κανόνων, τα εμπορεύματα που περιγράφονται στη στήλη (1) του πίνακα που παρατίθεται στο παράρτημα του παρόντος κανονισμού θα πρέπει να υπαχθούν στους κωδικούς ΣΟ που εμφαίνονται στη στήλη (2), για τους λόγους που αναφέρονται στη στήλη (3) του εν λόγω πίνακα.

               (4)

               Είναι σκόπιμο να προβλεφθεί ότι ο κάτοχος δεσμευτικών δασμολογικών πληροφοριών οι οποίες έχουν εκδοθεί από τις τελωνειακές αρχές κρατών μελών σχετικά με την κατάταξη εμπορευμάτων στη συνδυασμένη ονοματολογία, αλλά δεν είναι σύμφωνες με τον παρόντα κανονισμό, μπορεί να συνεχίζει να τις επικαλείται επί τρίμηνο, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (2).

               (5)

               Τα μέτρα που προβλέπει ο παρών κανονισμός είναι σύμφωνα με τη γνώμη της Επιτροπής Τελωνειακού Κώδικα,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα εμπορεύματα που περιγράφονται στη στήλη (1) του πίνακα που παρατίθεται στο παράρτημα κατατάσσονται στη Συνδυασμένη Ονοματολογία στους κωδικούς ΣΟ που αναφέρονται στη στήλη (2) του εν λόγω πίνακα.
   Άρθρο 2
   Οι δεσμευτικές δασμολογικές πληροφορίες που εκδίδονται από τις τελωνειακές αρχές κρατών μελών και δεν είναι σύμφωνες με τον παρόντα κανονισμό, μπορούν να συνεχίσουν να χρησιμοποιούνται για περίοδο τριών μηνών δυνάμει του άρθρου 12 παράγραφος 6 του κανονισμού (ΕΟΚ) αριθ. 2913/92.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 29 Ιουλίου 2011.

            Για την Επιτροπή, εξ ονόματος του Προέδρου,
         Algirdas ŠEMETA

            Μέλος της Επιτροπής

      (1)  ΕΕ L 256 της 7.9.1987, σ. 1.

      (2)  ΕΕ L 302 της 19.10.1992, σ. 1.

      ΠΑΡΑΡΤΗΜΑ

                  Περιγραφή των εμπορευμάτων

                  Κατάταξη
                  (Κωδικός ΣΟ)

                  Αιτιολογία

                  (1)

                  (2)

                  (3)

                  Συνδετικό τεμάχιο αποτελούμενο από πλαστική θήκη με ανοίγματα και στις δύο πλευρές για την εισροή και εκροή υγρών. Φέρει βιδωτό κάλυμμα και πώμα υπό τη μορφή βαλβίδας αντεπιστροφής.
                  Το συνδετικό τεμάχιο χρησιμοποιείται σε ιατρικά συγκροτήματα έγχυσης. Η μία πλευρά συνδέεται σε σωλήνα και η άλλη σε σύριγγα ή γραμμή έγχυσης. Το πώμα ανοίγει όταν το συνδετικό τεμάχιο συνδέεται στη σύριγγα ή στη γραμμή έγχυσης, και κλείνει όταν αποσυνδέεται, εμποδίζοντας τοιουτοτρόπως τη διαφυγή υγρού ή είσοδο αέρα στη διάρκεια της έγχυσης.
                  Τα συνδετικά τεμάχια κυκλοφορούν σε αποστειρωμένες ή μη αποστειρωμένες συσκευασίες.

                      (1) Βλέπε εικόνα.

                  8481 30 99

                  Η κατάταξη διέπεται από τους γενικούς κανόνες 1 και 6 για την ερμηνεία της Συνδυασμένης Ονοματολογίας (ΣΟ), από τη σημείωση 1 ζ) του κεφαλαίου 90, και από το κείμενο των κωδικών ΣΟ 8481, 8481 30 και 8481 30 99.
                  Λόγω της αποστολής, των φυσικών χαρακτηριστικών και του τρόπου λειτουργίας του, το συνδετικό τεμάχιο πρέπει να θεωρείται βαλβίδα αντεπιστροφής της διάκρισης 8481 30, επειδή χρησιμοποιείται για να ρυθμίζει τη ροή υγρών ανοίγοντας ή κλείνοντας το πώμα και επιτρέποντας στο υγρό να διέλθει από αυτό μόνο προς μία κατεύθυνση (βλέπε επίσης τις επεξηγηματικές σημειώσεις του Εναρμονισμένου Συστήματος για την κλάση 8481).
                  Δυνάμει της σημείωσης 1 ζ) του κεφαλαίου 90, αποκλείεται η κατάταξή του στην κλάση 9018 ως οργάνων και συσκευών χρησιμοποιούμενων στις ιατρικές επιστήμες.
                  Επιπλέον, ακόμη και όταν κυκλοφορεί σε αποστειρωμένες συσκευασίες, το προϊόν δεν είναι ταυτοποιήσιμο ως προϊόν της κλάσης 9018.
                  Συνεπώς το προϊόν πρέπει να καταταχθεί στον κωδικό ΣΟ 8481 30 99 ως πλαστική βαλβίδα αντεπιστροφής.

         (1)  Η εικόνα έχει αποκλειστικά ενημερωτικό σκοπό.


title: Εκτελεστικός κανονισμός (ΕΕ) αριθ. 985/2014 της Επιτροπής, της 18ης Σεπτεμβρίου 2014 , σχετικά με την έκδοση πιστοποιητικών εισαγωγής για τις αιτήσεις που υποβλήθηκαν κατά το πρώτο επταήμερο του Σεπτεμβρίου 2014 στο πλαίσιο των δασμολογικών ποσοστώσεων που ανοίχτηκαν με τον κανονισμό (ΕΚ) αριθ. 533/2007 για το κρέας πουλερικών

text:
               19.9.2014

               EL

               Επίσημη Εφημερίδα της Ευρωπαϊκής Ένωσης

               L 277/7

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 985/2014 ΤΗΣ ΕΠΙΤΡΟΠΉΣ
   της 18ης Σεπτεμβρίου 2014
   σχετικά με την έκδοση πιστοποιητικών εισαγωγής για τις αιτήσεις που υποβλήθηκαν κατά το πρώτο επταήμερο του Σεπτεμβρίου 2014 στο πλαίσιο των δασμολογικών ποσοστώσεων που ανοίχτηκαν με τον κανονισμό (ΕΚ) αριθ. 533/2007 για το κρέας πουλερικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1), και ιδίως το άρθρο 188,
   Έχοντας υπόψη τον κανονισμό (ΕΚ) αριθ. 1301/2006 της Επιτροπής, της 31ης Αυγούστου 2006, για τη θέσπιση κοινών κανόνων για τον τρόπο διαχείρισης των δασμολογικών ποσοστώσεων εισαγωγής γεωργικών προϊόντων των οποίων η διαχείριση πραγματοποιείται με σύστημα πιστοποιητικών εισαγωγής (2), και ιδίως το άρθρο 7 παράγραφος 2,
   Έχοντας υπόψη τον κανονισμό (ΕΚ) αριθ. 533/2007 της Επιτροπής, της 14ης Μαΐου 2007, για το άνοιγμα και τον τρόπο διαχείρισης των δασμολογικών ποσοστώσεων στον τομέα του κρέατος πουλερικών (3), και ιδίως το άρθρο 5 παράγραφος 6,
   Εκτιμώντας τα ακόλουθα:

               (1)

               Με τον κανονισμό (ΕΚ) αριθ. 533/2007 ανοίχτηκαν δασμολογικές ποσοστώσεις για την εισαγωγή προϊόντων του τομέα κρέατος πουλερικών.

               (2)

               Οι αιτήσεις πιστοποιητικών εισαγωγής που υποβλήθηκαν κατά το πρώτο επταήμερο του Σεπτεμβίου 2014 για την υποπερίοδο από την 1η Οκτωβρίου έως τις 31 Δεκεμβρίου 2014 αφορούν, για ορισμένες ποσοστώσεις, ποσότητες μεγαλύτερες από τις διαθέσιμες. Ως εκ τούτου, κρίνεται σκόπιμο να προσδιοριστεί σε ποιον βαθμό μπορούν να εκδοθούν τα πιστοποιητικά εισαγωγής, με τον καθορισμό συντελεστή κατανομής που πρέπει να εφαρμόζεται στις αιτούμενες ποσότητες,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Στις αιτήσεις πιστοποιητικών εισαγωγής που υποβλήθηκαν βάσει του κανονισμού (ΕΚ) αριθ. 533/2007 για την υποπερίοδο από την 1η Οκτωβρίου έως τις 31 Δεκεμβρίου 2014 εφαρμόζονται οι συντελεστές κατανομής που προβλέπονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει στις 19 Σεπτεμβρίου 2014.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 18 Σεπτεμβρίου 2014.

            Για την Επιτροπή,

            εξ ονόματος του Προέδρου,

         Jerzy PLEWA

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 347 της 20.12.2013, σ. 671.

      (2)  ΕΕ L 238 της 1.9.2006, σ. 13.

      (3)  ΕΕ L 125 της 15.5.2007, σ. 9.

      ΠΑΡΑΡΤΗΜΑ

                  Αριθμός ομάδας

                  Αύξων αριθμός

                  Συντελεστής κατανομής για τις αιτήσεις πιστοποιητικών εισαγωγής που υποβλήθηκαν για την υποπερίοδο από 1.10.2014-31.12.2014
                  (%)

                  P1

                  09.4067

                  1,472757

                  P3

                  09.4069

                  0,291585


title: Εκτελεστικός κανονισμός (ΕΕ) αριθ. 1282/2014 της Επιτροπής, της 2ας Δεκεμβρίου 2014 , για την τροποποίηση του εκτελεστικού κανονισμού (ΕΕ) αριθ. 180/2014 όσον αφορά τις μέγιστες ποσότητες μεταποιημένων προϊόντων που μπορούν να εξάγονται ή να αποστέλλονται από τις ισπανικές και τις γαλλικές εξόχως απόκεντρες περιοχές και τις ενδιαφερόμενες τρίτες χώρες

text:
               3.12.2014

               EL

               Επίσημη Εφημερίδα της Ευρωπαϊκής Ένωσης

               L 347/13

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1282/2014 ΤΗΣ ΕΠΙΤΡΟΠΉΣ
   της 2ας Δεκεμβρίου 2014
   για την τροποποίηση του εκτελεστικού κανονισμού (ΕΕ) αριθ. 180/2014 όσον αφορά τις μέγιστες ποσότητες μεταποιημένων προϊόντων που μπορούν να εξάγονται ή να αποστέλλονται από τις ισπανικές και τις γαλλικές εξόχως απόκεντρες περιοχές και τις ενδιαφερόμενες τρίτες χώρες
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 228/2013 του Ευρωπαϊκού Κοινοβουλίου και του Συμβουλίου, της 13ης Μαρτίου 2013, για τον καθορισμό ειδικών μέτρων για τη γεωργία στις εξόχως απόκεντρες περιοχές της Ένωσης και για την κατάργηση του κανονισμού (ΕΚ) αριθ. 247/2006 του Συμβουλίου (1), και ιδίως το άρθρο 14,
   Εκτιμώντας τα ακόλουθα:

               (1)

               Το άρθρο 15 παράγραφος 1 του εκτελεστικού κανονισμού (ΕΕ) αριθ. 180/2014 της Επιτροπής (2) προβλέπει τη δυνατότητα των επιχειρηματιών να εξάγουν, στο πλαίσιο παραδοσιακών εμπορικών ροών ή περιφερειακού εμπορίου, και να αποστέλλουν, στο πλαίσιο των παραδοσιακών εμπορικών ροών, μεταποιημένα προϊόντα τα οποία περιέχουν πρώτες ύλες που έχουν υπαχθεί στο ειδικό καθεστώς εφοδιασμού, όπως αναφέρεται στο άρθρο 10 του κανονισμού (ΕΕ) αριθ. 228/2013. Οι μεταποιητές που προτίθενται να εξαγάγουν ή να αποστείλουν τα εν λόγω προϊόντα στο πλαίσιο αυτό μπορούν να το πράξουν εντός των ετησίων ορίων των ποσοτήτων που εμφαίνονται στα παραρτήματα II έως V του εκτελεστικού κανονισμού (ΕΕ) αριθ. 180/2014. Ο κατάλογος των τρίτων χωρών στις οποίες μπορούν να εξάγονται τα προϊόντα αυτά παρατίθεται στο παράρτημα VI του εν λόγω εκτελεστικού κανονισμού.

               (2)

               Οι γαλλικές αρχές ζήτησαν από την Επιτροπή να προσαρμόσει τον κατάλογο του παραρτήματος II του εκτελεστικού κανονισμού (ΕΕ) αριθ. 180/2014 όσον αφορά τη Μαρτινίκα, τροποποιώντας τις μέγιστες ποσότητες μεταποιημένων προϊόντων που αντιστοιχούν στους κωδικούς ΣΟ 0403 10 και ΣΟ 1101 00 και προσθέτοντας ποσότητες για προϊόντα που υπάγονται στους κωδικούς ΣΟ 2202, ΣΟ 2105 και ΣΟ 2007. Για τη Γουαδελούπη, ζήτησαν από την Επιτροπή να προσαρμόσει τον εν λόγω κατάλογο τροποποιώντας τις μέγιστες ποσότητες για προϊόντα που αντιστοιχούν στους κωδικούς ΣΟ 1101 00 και ΣΟ 2309 90, και προσθέτοντας ποσότητες για προϊόντα που υπάγονται στους κωδικούς ΣΟ 0402 10 και ΣΟ 2007, 2008 και 2009. Επίσης, ζήτησαν να προστεθούν νέες τρίτες χώρες για τη Μαρτινίκα και τη Γουαδελούπη στον κατάλογο του παραρτήματος VI του εν λόγω εκτελεστικού κανονισμού.

               (3)

               Οι ετήσιες μέγιστες ποσότητες μεταποιημένων προϊόντων που μπορούν να αποτελούν αντικείμενο εξαγωγών ή αποστολών στο πλαίσιο παραδοσιακών εξαγωγών και αποστολών από τις Καναρίους Νήσους καθορίζονται στο παράρτημα IV του εκτελεστικού κανονισμού (ΕΕ) αριθ. 180/2014 και οι ετήσιες ποσότητες που μπορούν να αποτελούν αντικείμενο εξαγωγών στο πλαίσιο του περιφερειακού εμπορίου από τις Καναρίους Νήσους καθορίζονται στο παράρτημα V του εν λόγω εκτελεστικού κανονισμού.

               (4)

               Οι ισπανικές αρχές ζήτησαν από την Επιτροπή να απλοποιήσει τους καταλόγους των παραρτημάτων IV και V του εκτελεστικού κανονισμού (ΕΕ) αριθ. 180/2014, αθροίζοντας τις ποσότητες των μεταποιημένων προϊόντων που αντιστοιχούν στις διακρίσεις των κωδικών ΣΟ 1806 και ΣΟ 1905.

               (5)

               Ο εκτελεστικός κανονισμός (ΕΕ) αριθ. 180/2014 θα πρέπει, συνεπώς, να τροποποιηθεί αναλόγως.

               (6)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης άμεσων ενισχύσεων,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τροποποίηση του εκτελεστικού κανονισμού (ΕΕ) αριθ. 180/2014
   Τα παραρτήματα II, IV, V και VI του εκτελεστικού κανονισμού (ΕΚ) αριθ. 180/2014 τροποποιούνται σύμφωνα με το παράρτημα του παρόντος κανονισμού.
   Άρθρο 2
   Έναρξη ισχύος
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 2 Δεκεμβρίου 2014.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 78 της 20.3.2013, σ. 23.

      (2)  Εκτελεστικός κανονισμός (ΕΕ) αριθ. 180/2014 της Επιτροπής, της 20ής Φεβρουαρίου 2014, σχετικά με τη θέσπιση κανόνων εφαρμογής του κανονισμού (ΕΕ) αριθ. 228/2013 του Ευρωπαϊκού Κοινοβουλίου και του Συμβουλίου για τον καθορισμό ειδικών μέτρων για τη γεωργία στις εξόχως απόκεντρες περιοχές της Ένωσης (ΕΕ L 63 της 4.3.2014, σ. 13).

      ΠΑΡΑΡΤΗΜΑ
      Τα παραρτήματα II, IV, V και VI του εκτελεστικού κανονισμού (ΕΕ) αριθ. 180/2014 τροποποιούνται ως εξής:

                  1.

                  Στο παράρτημα II οι πίνακες για τη Μαρτινίκα και τη Γουαδελούπη αντικαθίστανται ως εξής:

                     «Μαρτινίκα

                              [Ποσότητα σε χιλιόγραμμα (ή λίτρα*)]

                              Κωδικός ΣΟ

                              Προς την Ένωση

                              Προς τρίτες χώρες

                              0403 10

                              —

                              77 500

                              1101 00

                              —

                              199 500

                              2309 90

                              —

                              102 000

                              2202

                              229 000

                              5 500

                              2105

                              146 000

                              —

                              2007

                              1 000

                              500

                     Γουαδελούπη

                              [Ποσότητα σε χιλιόγραμμα (ή λίτρα*)]

                              Κωδικός ΣΟ

                              Προς την Ένωση

                              Προς τρίτες χώρες

                              0402 10

                              45 000

                              —

                              1101 00

                              —

                              128 000

                              2309 90

                              —

                              522 000

                              2007-2008-2009

                              4 000

                              —»

                  2.

                  Το παράρτημα IV τροποποιείται ως εξής:

                              α)

                              Οι γραμμές που αντιστοιχούν στις διακρίσεις 1806 10, 1806 20, 1806 31, 1806 32 και 1806 90 αντικαθίστανται από την ακόλουθη γραμμή:

                                          «1806

                                          490 500

                                          265 000»

                              β)

                              Οι γραμμές που αντιστοιχούν στις διακρίσεις 1905 20, 1905 31, 1905 32, 1905 40 και 1905 90 αντικαθίστανται από την ακόλουθη γραμμή:

                                          «1905

                                          916 500

                                          878 000»

                  3.

                  Το παράρτημα V τροποποιείται ως εξής:

                              α)

                              Οι γραμμές που αντιστοιχούν στις διακρίσεις 1806 10, 1806 31, 1806 32 και 1806 90 αντικαθίστανται από την ακόλουθη γραμμή:

                                          «1806

                                          266 000»

                              β)

                              Οι γραμμές που αντιστοιχούν στις διακρίσεις 1905 31 και 1905 32 αντικαθίστανται από την ακόλουθη γραμμή:

                                          «1905

                                          225 000»

                  4.

                  Το τμήμα του παραρτήματος VI για τα υπερπόντια γαλλικά διαμερίσματα αντικαθίσταται από το ακόλουθο κείμενο:
                  «Ρεϊνιόν: Μαυρίκιος, Μαδαγασκάρη και Κομόρες

                     Μαρτινίκα: Μικρές Αντίλλες (1), Σουρινάμ και Αϊτή

                     Γουαδελούπη: Μικρές Αντίλλες, Σουρινάμ και Αϊτή

                     Γαλλική Γουιάνα: Βραζιλία, Σουρινάμ και Γουιάνα.

         (1)  Μικρές Αντίλλες: Παρθένοι Νήσοι, Άγιος Χριστόφορος και Νέβις, Αντίγκουα και Μπαρμπούντα, Ντομίνικα, Αγία Λουκία, Άγιος Βικέντιος και Γρεναδίνες, Μπαρμπάντος, Τρινιντάντ και Τομπάγκο, Άγιος Μαρτίνος, και Ανγκουίλα.»


title: Εκτελεστικός κανονισμός (ΕΕ) 2017/1794 της Επιτροπής, της 5ης Οκτωβρίου 2017, σχετικά με τον καθορισμό των επιτοκίων που θα εφαρμοστούν για τον υπολογισμό του κόστους χρηματοδότησης των μέτρων παρέμβασης που συνίστανται στην αγορά, αποθεματοποίηση και διάθεση των αποθεμάτων για το λογιστικό έτος 2018 του ΕΓΤΕ

text:
               6.10.2017

               EL

               Επίσημη Εφημερίδα της Ευρωπαϊκής Ένωσης

               L 258/22

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/1794 ΤΗΣ ΕΠΙΤΡΟΠΉΣ
   της 5ης Οκτωβρίου 2017
   σχετικά με τον καθορισμό των επιτοκίων που θα εφαρμοστούν για τον υπολογισμό του κόστους χρηματοδότησης των μέτρων παρέμβασης που συνίστανται στην αγορά, αποθεματοποίηση και διάθεση των αποθεμάτων για το λογιστικό έτος 2018 του ΕΓΤΕ
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1306/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, σχετικά με τη χρηματοδότηση, τη διαχείριση και την παρακολούθηση της κοινής γεωργικής πολιτικής και την κατάργηση των κανονισμών (ΕΟΚ) αριθ. 352/78, (ΕΚ) αριθ. 165/94, (ΕΚ) αριθ. 2799/98, (ΕΚ) αριθ. 814/2000, (ΕΚ) αριθ. 1290/2005 και (ΕΚ) αριθ. 485/2008 του Συμβουλίου (1), και ιδίως το άρθρο 20 παράγραφοι 1 και 4,
   Κατόπιν διαβούλευσης με την επιτροπή των γεωργικών ταμείων,
   Εκτιμώντας τα ακόλουθα:

               (1)

               Το άρθρο 3 παράγραφος 1 στοιχείο α) του κατ' εξουσιοδότηση κανονισμού (ΕΕ) αριθ. 906/2014 της Επιτροπής (2) προβλέπει ότι οι δαπάνες που συνδέονται με τα χρηματοοικονομικά έξοδα για τα κεφάλαια που διέθεσαν τα κράτη μέλη για την αγορά των προϊόντων πρέπει να καθορίζονται σύμφωνα με τις μεθόδους που ορίζονται στο παράρτημα I του εν λόγω κανονισμού.

               (2)

               Το σημείο I.1 του παραρτήματος I του κατ' εξουσιοδότηση κανονισμού (ΕΕ) αριθ. 906/2014 προβλέπει ότι ο υπολογισμός των σχετικών χρηματοοικονομικών εξόδων πραγματοποιείται βάσει ενιαίου επιτοκίου για την Ένωση, το οποίο καθορίζεται από την Επιτροπή κατά την έναρξη κάθε λογιστικού έτους. Το εν λόγω επιτόκιο αντιστοιχεί στον μέσο όρο των προθεσμιακών επιτοκίων Euribor τριών μηνών και δώδεκα μηνών που καταγράφηκαν κατά την περίοδο αναφοράς των έξι μηνών που ορίζεται από την Επιτροπή και προηγείται της κοινοποίησης των κρατών μελών η οποία προβλέπεται στο σημείο I.2 πρώτο εδάφιο του εν λόγω παραρτήματος, με αντίστοιχη στάθμισή τους κατά ένα τρίτο και δύο τρίτα.

               (3)

               Για τον προσδιορισμό των εφαρμοστέων επιτοκίων για δεδομένη λογιστική χρήση, το παράρτημα I σημείο I.2 πρώτο εδάφιο του κατ' εξουσιοδότηση κανονισμού (ΕΕ) αριθ. 906/2014 προβλέπει ότι τα κράτη μέλη οφείλουν να κοινοποιούν στην Επιτροπή, κατόπιν αιτήματός της, το μέσο επιτόκιο με το οποίο επιβαρύνθηκαν πραγματικά κατά τη διάρκεια της περιόδου αναφοράς που αναφέρεται στο σημείο I.1 του εν λόγω παραρτήματος το αργότερο εντός της προθεσμίας που αναφέρεται στο εν λόγω αίτημα.

               (4)

               Επιπλέον, σύμφωνα με το παράρτημα I σημείο I.2 δεύτερο εδάφιο του κατ' εξουσιοδότηση κανονισμού (ΕΕ) αριθ. 906/2014, ελλείψει κοινοποίησης από κράτος μέλος υπό τη μορφή και εντός της προθεσμίας που αναφέρεται στο πρώτο εδάφιο του εν λόγω σημείου, το επιτόκιο με το οποίο επιβαρύνεται το υπόψη κράτος μέλος πρέπει να θεωρείται ότι είναι 0 %. Σε περίπτωση που κράτος μέλος δηλώσει ότι δεν είχε επιβαρυνθεί με δαπάνες για τόκους διότι δεν είχε θέσει κατά τη διάρκεια της περιόδου αναφοράς γεωργικά προϊόντα σε δημόσια αποθεματοποίηση, η Επιτροπή πρέπει να καθορίσει το εν λόγω επιτόκιο σύμφωνα με το τρίτο εδάφιο του εν λόγω σημείου.

               (5)

               Σύμφωνα με το παράρτημα I σημείο Ι.3 του κατ' εξουσιοδότηση κανονισμού (ΕΕ) αριθ. 906/2014, το επιτόκιο που προσδιορίζεται με βάση το σημείο I.2 του εν λόγω παραρτήματος πρέπει να συγκρίνεται με το ενιαίο επιτόκιο που καθορίζεται με βάση το σημείο I.1 του εν λόγω παραρτήματος. Το επιτόκιο που εφαρμόζεται για κάθε κράτος μέλος πρέπει να είναι το χαμηλότερο από τα εν λόγω δύο επιτόκια. Ωστόσο, για την επιστροφή των δαπανών των κρατών μελών τα αρνητικά επιτόκια δεν μπορούν να ληφθούν υπόψη.

               (6)

               Τα εφαρμοστέα επιτόκια για το λογιστικό έτος 2018 του ΕΓΤΕ θα πρέπει να καθοριστούν λαμβανομένων υπόψη των διαφόρων αυτών παραγόντων.

               (7)

               Προς αποφυγή νομικού κενού όσον αφορά το εφαρμοστέο επιτόκιο για τον υπολογισμό του κόστους χρηματοδότησης των μέτρων παρέμβασης, είναι σκόπιμο το νέο επιτόκιο να εφαρμοστεί αναδρομικά από την 1η Οκτωβρίου 2017,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Για τις δαπάνες που αφορούν τα χρηματοοικονομικά έξοδα που πραγματοποίησαν τα κράτη μέλη στο πλαίσιο της διάθεσης κεφαλαίων για την αγορά προϊόντων παρέμβασης που καταλογίζονται στο λογιστικό έτος 2018 του Ευρωπαϊκού Γεωργικού Ταμείου Εγγυήσεων (ΕΓΤΕ), τα επιτόκια που προβλέπονται στο παράρτημα I του κατ' εξουσιοδότηση κανονισμού (ΕΕ) αριθ. 906/2014, κατ' εφαρμογή του άρθρου 3 παράγραφος 1 στοιχείο α) του εν λόγω κανονισμού, καθορίζονται σε 0 %.
   Άρθρο 2
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Οκτωβρίου 2017.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 5 Οκτωβρίου 2017.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 347 της 20.12.2013, σ. 549.

      (2)  Κατ' εξουσιοδότηση κανονισμός (ΕΕ) αριθ. 906/2014 της Επιτροπής, της 11ης Μαρτίου 2014, για τη συμπλήρωση του κανονισμού (EE) αριθ. 1306/2013 του Ευρωπαϊκού Κοινοβουλίου και του Συμβουλίου όσον αφορά τις δαπάνες για τη δημόσια παρέμβαση (ΕΕ L 255 της 28.8.2014, σ. 1).


title: Εκτελεστικός κανονισμός (ΕΕ) αριθ. 814/2014 της Επιτροπής, της 23ης Ιουλίου 2014 , για την έγκριση μη ήσσονος σημασίας τροποποίησης των προδιαγραφών ονομασίας καταχωρισμένης στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Pancetta Piacentina (ΠΟΠ)]

text:
               26.7.2014

               EL

               Επίσημη Εφημερίδα της Ευρωπαϊκής Ένωσης

               L 222/4

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 814/2014 ΤΗΣ ΕΠΙΤΡΟΠΉΣ
   της 23ης Ιουλίου 2014
   για την έγκριση μη ήσσονος σημασίας τροποποίησης των προδιαγραφών ονομασίας καταχωρισμένης στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Pancetta Piacentina (ΠΟΠ)]
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων (1), και ιδίως το άρθρο 52 παράγραφος 2,
   Εκτιμώντας τα ακόλουθα:

               (1)

               Σύμφωνα με το άρθρο 53 παράγραφος 1 πρώτο εδάφιο του κανονισμού (ΕΚ) αριθ. 1151/2012, η Επιτροπή εξέτασε την αίτηση της Ιταλίας για την έγκριση τροποποίησης των προδιαγραφών της προστατευόμενης ονομασίας προέλευσης «Pancetta Piacentina», η οποία καταχωρίσθηκε δυνάμει του κανονισμού (ΕΚ) αριθ. 1263/96 της Επιτροπής (2) όπως τροποποιήθηκε με τον κανονισμό (ΕΚ) αριθ. 1170/2010 (3).

               (2)

               Δεδομένου ότι η εν λόγω τροποποίηση δεν είναι ήσσονος σημασίας κατά την έννοια του άρθρου 53 παράγραφος 2 του κανονισμού (ΕΕ) αριθ. 1151/2012, η Επιτροπή δημοσίευσε την αίτηση τροποποίησης, κατ' εφαρμογήν του άρθρου 50 παράγραφος 2 στοιχείο α) του εν λόγω κανονισμού, στην Επίσημη Εφημερίδα της Ευρωπαϊκής Ένωσης
                   (4).

               (3)

               Δεδομένου ότι δεν έχει κοινοποιηθεί στην Επιτροπή καμία δήλωση ένστασης, σύμφωνα με το άρθρο 51 του κανονισμού (ΕΕ) αριθ. 1151/2012, η τροποποίηση των προδιαγραφών πρέπει να εγκριθεί,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Εγκρίνεται η τροποποίηση των προδιαγραφών η οποία έχει δημοσιευθεί στην Επίσημη Εφημερίδα της Ευρωπαϊκής Ένωσης και αφορά την ονομασία «Pancetta Piacentina» (ΠΟΠ).
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 23 Ιουλίου 2014.

            Για την Επιτροπή,

            εξ ονόματος του Προέδρου,

         Dacian CIOLOȘ

            Μέλος της Επιτροπής

      (1)  ΕΕ L 343 της 14.12.2012, σ. 1.

      (2)  Κανονισμός (ΕΚ) αριθ. 1263/96 της Επιτροπής, της 1ης Ιουλίου 1996, που συμπληρώνει το παράρτημα του κανονισμού (ΕΚ) αριθ. 1107/96 σχετικά με την καταχώριση των γεωγραφικών ενδείξεων και των ονομασιών προέλευσης στο πλαίσιο της διαδικασίας που προβλέπεται στο άρθρο 17 του κανονισμού (ΕΟΚ) αριθ. 2081/92 (ΕΕ L 163 της 2.7.1996, σ. 19).

      (3)  Κανονισμός (ΕΕ) αριθ. 1170/2010 της Επιτροπής, της 10ης Δεκεμβρίου 2010, για την έγκριση μη ήσσονος σημασίας τροποποιήσεων των προδιαγραφών ονομασίας καταχωρισμένης στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Pancetta Piacentina (ΠΟΠ)] (ΕΕ L 327 της 11.12.2010, σ. 26).

      (4)  ΕΕ C 86 της 25.3.2014, σ. 8.


title: Εκτελεστικός κανονισμός (ΕΕ) αριθ. 81/2013 της Επιτροπής, της 29ης Ιανουαρίου 2013 , για την τροποποίηση του εκτελεστικού κανονισμού (ΕΕ) αριθ. 1051/2011 όσον αφορά τα αρχεία μικροδεδομένων για τη διαβίβαση στοιχείων  Κείμενο που παρουσιάζει ενδιαφέρον για τον ΕΟΧ

text:
               30.1.2013

               EL

               Επίσημη Εφημερίδα της Ευρωπαϊκής Ένωσης

               L 28/1

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 81/2013 ΤΗΣ ΕΠΙΤΡΟΠΉΣ
   της 29ης Ιανουαρίου 2013
   για την τροποποίηση του εκτελεστικού κανονισμού (ΕΕ) αριθ. 1051/2011 όσον αφορά τα αρχεία μικροδεδομένων για τη διαβίβαση στοιχείων
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 692/2011 του Ευρωπαϊκού Κοινοβουλίου και του Συμβουλίου, της 6ης Ιουλίου 2011, σχετικά με τις ευρωπαϊκές στατιστικές στον τομέα του τουρισμού και την κατάργηση της οδηγίας 95/57/ΕΚ (1), και ιδίως το άρθρο 9 παράγραφος 2 και το άρθρο 9 παράγραφος 3,
   Εκτιμώντας τα ακόλουθα:

               (1)

               Η καθιέρωση ενός επικαιροποιημένου συστήματος ταξινόμησης έχει καίρια σημασία για τις συνεχιζόμενες προσπάθειες της Επιτροπής να διατηρήσει την καταλληλότητα των ευρωπαϊκών στατιστικών, λαμβάνοντας υπόψη τις εξελίξεις και τις αλλαγές στον τομέα της εκπαίδευσης.

               (2)

               Ο Εκπαιδευτικός, Επιστημονικός και Πολιτιστικός Οργανισμός των Ηνωμένων Εθνών (Unesco) αναθεώρησε την έκδοση της Διεθνούς Τυποποιημένης Ταξινόμησης Εκπαίδευσης (ISCED) που χρησιμοποιούνταν μέχρι σήμερα (ISCED 1997) προκειμένου να διασφαλίσει ότι συμβαδίζει με τις εξελίξεις στις πολιτικές και στις δομές της εκπαίδευσης και της κατάρτισης.

               (3)

               Η ανάγκη για διεθνή συγκρισιμότητα των εκπαιδευτικών στατιστικών οδηγεί τα κράτη μέλη και τα θεσμικά όργανα της Ευρωπαϊκής Ένωσης στη χρήση ταξινομήσεων εκπαίδευσης που να είναι συμβατές με την αναθεωρημένη Διεθνή Τυποποιημένη Ταξινόμηση Εκπαίδευσης ISCED 2011 (ISCED 2011), όπως εγκρίθηκε από τα κράτη μέλη της Unesco κατά την 36η γενική διάσκεψη τον Νοέμβριο του 2011.

               (4)

               Θα πρέπει, συνεπώς, να τροποποιηθεί αναλόγως ο κανονισμός (ΕΕ) αριθ. 1051/2011 της Επιτροπής (2).

               (5)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής του ευρωπαϊκού στατιστικού συστήματος,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα III του εκτελεστικού κανονισμού (ΕΕ) αριθ. 1051/2011 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Ιανουαρίου 2014.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 29 Ιανουαρίου 2013.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 192 της 22.7.2011, σ. 17.

      (2)  ΕΕ L 276 της 21.10.2011, σ. 13.

      ΠΑΡΑΡΤΗΜΑ
      Η περιγραφή της στήλης 80 (Επίπεδο εκπαίδευσης) του παραρτήματος III του εκτελεστικού κανονισμού (ΕΕ) αριθ. 1051/2011 αντικαθίσταται από το ακόλουθο κείμενο:

                     Στήλη

                     Αναγνωριστικό

                     Περιγραφή

                     Φίλτρα/παρατηρήσεις

                     «80

                        Μορφωτικό επίπεδο

                     Προαιρετική μεταβλητή, στην περίπτωση που δεν διαβιβάζεται: κωδικός = κενό»

                     1

                     Το πολύ κατώτερη δευτεροβάθμια εκπαίδευση (επίπεδα ISCED 2011 0-2)

                     2

                     Δευτεροβάθμια και μεταδευτεροβάθμια (μη τριτοβάθμια) εκπαίδευση (επίπεδα ISCED 2011 3 και 4)

                     3

                     Τριτοβάθμια εκπαίδευση (επίπεδα ISCED 2011 5-8)


title: Εκτελεστικός κανονισμός (ΕΕ) αριθ. 1162/2012 της Επιτροπής, της 7ης Δεκεμβρίου 2012 , για την τροποποίηση της απόφασης 2007/777/ΕΚ και του κανονισμού (ΕΚ) αριθ. 798/2008 όσον αφορά τις καταχωρίσεις για τη Ρωσία στους καταλόγους τρίτων χωρών από τις οποίες επιτρέπεται η εισαγωγή στην Ένωση ορισμένων κρεάτων, προϊόντων με βάση το κρέας και αυγών  Κείμενο που παρουσιάζει ενδιαφέρον για τον ΕΟΧ

text:
               8.12.2012

               EL

               Επίσημη Εφημερίδα της Ευρωπαϊκής Ένωσης

               L 336/17

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1162/2012 ΤΗΣ ΕΠΙΤΡΟΠΉΣ
   της 7ης Δεκεμβρίου 2012
   για την τροποποίηση της απόφασης 2007/777/ΕΚ και του κανονισμού (ΕΚ) αριθ. 798/2008 όσον αφορά τις καταχωρίσεις για τη Ρωσία στους καταλόγους τρίτων χωρών από τις οποίες επιτρέπεται η εισαγωγή στην Ένωση ορισμένων κρεάτων, προϊόντων με βάση το κρέας και αυγών
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2002/99/ΕΚ του Συμβουλίου, της 16ης Δεκεμβρίου 2002, για τους κανόνες υγειονομικού ελέγχου που διέπουν την παραγωγή, μεταποίηση, διανομή και εισαγωγή προϊόντων ζωικής προέλευσης που προορίζονται για ανθρώπινη κατανάλωση (1), και ιδίως την εισαγωγική φράση του άρθρου 8, το άρθρο 8 σημείο 1 πρώτο εδάφιο και το άρθρο 8 σημείο 4,
   Εκτιμώντας τα ακόλουθα:

               (1)

               Η απόφαση 2007/777/ΕΚ της Επιτροπής, της 29ης Νοεμβρίου 2007, για τον καθορισμό όρων υγείας των ζώων, όρων δημόσιας υγείας και υποδειγμάτων πιστοποιητικών όσον αφορά ορισμένα προϊόντα με βάση το κρέας και επεξεργασμένα στομάχια, ουροδόχους κύστεις και έντερα για κατανάλωση από τον άνθρωπο, που εισάγονται από τρίτες χώρες, και για την κατάργηση της απόφασης 2005/432/ΕΚ (2) θεσπίζει κανόνες όσον αφορά τις εισαγωγές, καθώς και τη διαμετακόμιση και την αποθήκευση στην Ένωση φορτίων προϊόντων με βάση το κρέας, και φορτίων επεξεργασμένων στομαχιών, ουροδόχων κύστεων και εντέρων, όπως ορίζονται στον κανονισμό (ΕΚ) αριθ. 853/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον καθορισμό ειδικών κανόνων υγιεινής για τα τρόφιμα ζωικής προέλευσης (3).

               (2)

               Το μέρος 2 του παραρτήματος II της απόφασης 2007/777/ΕΚ καθορίζει τον κατάλογο των τρίτων χωρών ή περιοχών τους από τις οποίες επιτρέπεται η εισαγωγή στην Ένωση προϊόντων με βάση το κρέας και επεξεργασμένων στομαχιών, ουροδόχων κύστεων και εντέρων, υπό την προϋπόθεση ότι τα εμπορεύματα αυτά συμμορφώνονται με την επεξεργασία που αναφέρεται στο εν λόγω μέρος. Στις περιπτώσεις που οι τρίτες χώρες διαιρούνται σε περιφέρειες για τους σκοπούς της καταχώρισης στον εν λόγω κατάλογο, τα εδάφη των περιφερειών παρατίθενται στο μέρος 1 του εν λόγω παραρτήματος.

               (3)

               Στο μέρος 4 του παραρτήματος II της απόφασης 2007/777/ΕΚ παρατίθενται οι επεξεργασίες που αναφέρονται στο μέρος 2 του εν λόγω παραρτήματος, συνοδευόμενες καθεμία από έναν κωδικό. Στο εν λόγω μέρος ορίζεται ότι η μη ειδική επεξεργασία «A» και οι ειδικές επεξεργασίες «B» έως «F» καταχωρίζονται με φθίνουσα σειρά αυστηρότητας.

               (4)

               Η Ρωσία είναι σήμερα στον κατάλογο του μέρους 2 του παραρτήματος II της απόφασης 2007/777/ΕΚ για την εισαγωγή στην Ένωση προϊόντων με βάση το κρέας και επεξεργασμένων στομαχιών, ουροδόχων κύστεων και εντέρων που προέρχονται από κατοικίδια βοοειδή, εκτρεφόμενα δίχηλα θηράματα, κατοικίδια αιγοπρόβατα, κατοικίδιους χοίρους και άγρια δίχηλα θηράματα που έχουν υποβληθεί στην ειδική επεξεργασία «C». Από τη Ρωσία επιτρέπεται επίσης η εισαγωγή προϊόντων με βάση το κρέας και επεξεργασμένων στομαχιών, ουροδόχων κύστεων και εντέρων από κατοικίδια μόνοπλα ζώα τα οποία έχουν υποβληθεί στην ειδική επεξεργασία «B» και προϊόντων με βάση το κρέας και επεξεργασμένων στομαχιών, ουροδόχων κύστεων και εντέρων από κατοικίδια κουνέλια και εκτρεφόμενα και άγρια λαγοειδή και ορισμένα άγρια χερσαία θηλαστικά θηράματα που έχουν υποβληθεί σε μη ειδική επεξεργασία «A».

               (5)

               Επιπλέον, η Ρωσία παρατίθεται στο μέρος 2 του παραρτήματος II της απόφασης 2007/777/ΕΚ ως χώρα από την οποία επιτρέπεται η διαμετακόμιση μέσω της Ένωσης προϊόντων με βάση το κρέας και επεξεργασμένων στομαχιών, ουροδόχων κύστεων και εντέρων που προέρχονται από πουλερικά και εκτρεφόμενα πτερωτά θηράματα, εξαιρουμένων των στρουθιονιδών, που έχουν υποστεί μη ειδική επεξεργασία «Α».

               (6)

               Ωστόσο, η εξαγωγή στην Ένωση των προαναφερόμενων προϊόντων από τη Ρωσία δεν είναι προς το παρόν δυνατή, επειδή καμία ρωσική εγκατάσταση δεν έχει εγκριθεί και δεν απαριθμείται στους καταλόγους εγκεκριμένων εγκαταστάσεων, όπως προβλέπεται στο άρθρο 12 του κανονισμού (ΕΚ) αριθ. 854/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον καθορισμό ειδικών διατάξεων για την οργάνωση των επίσημων ελέγχων στα προϊόντα ζωικής προέλευσης που προορίζονται για κατανάλωση από τον άνθρωπο (4). Επομένως, στη Ρωσία επιτρέπεται μόνο η διαμετακόμιση των εν λόγω προϊόντων μέσω της επικράτειας της Ένωσης, εφόσον συμμορφώνονται με τους υγειονομικούς όρους εισαγωγής.

               (7)

               Ο κανονισμός (ΕΚ) αριθ. 798/2008 της Επιτροπής, της 8ης Αυγούστου 2008, για την κατάρτιση καταλόγου τρίτων χωρών, εδαφών, ζωνών ή διαμερισμάτων από τα οποία επιτρέπεται να εισαχθούν και να διαμετακομισθούν μέσω της Κοινότητας πουλερικά και προϊόντα πουλερικών και για καθορισμό των απαιτήσεων κτηνιατρικής πιστοποίησης (5) ορίζει ότι ορισμένα προϊόντα επιτρέπεται να εισάγονται στην Ένωση και να διαμετακομίζονται μέσω αυτής μόνον από τρίτες χώρες, εδάφη, ζώνες ή διαμερίσματα που απαριθμούνται στον πίνακα του μέρους 1 του παραρτήματος I του εν λόγω κανονισμού. Ο εν λόγω κανονισμός ορίζει τις απαιτήσεις κτηνιατρικής πιστοποίησης για τα εν λόγω εμπορεύματα.

               (8)

               Η Ρωσία περιλαμβάνεται στον τρέχοντα κατάλογο του μέρους 1 του παραρτήματος I του κανονισμού (ΕΚ) αριθ. 798/2008 για την εισαγωγή στην Ένωση προϊόντων αυγών, καθώς και για τη διαμετακόμιση μέσω της Ένωσης, υπό ορισμένες προϋποθέσεις, κρέατος πουλερικών.

               (9)

               Η Ρωσία ζήτησε από την Επιτροπή την άδεια να εισάγει στην Ένωση κρέας πουλερικών σύμφωνα με τον κανονισμό (ΕΚ) αριθ. 798/2008 και προϊόντα κρέατος πουλερικών που έχουν υποστεί μη ειδική επεξεργασία «A», σύμφωνα με το παράρτημα II της απόφασης 2007/777/ΕΚ. Η Ρωσία ζήτησε, επίσης, να μπορεί να εισάγει στην Ένωση μεταποιημένα προϊόντα με βάση το κρέας και επεξεργασμένα στομάχια, ουροδόχους κύστεις και έντερα βοοειδών και χοίρων που προέρχονται από την περιφέρεια του Καλίνινγκραντ.

               (10)

               Κατόπιν αιτήματος της Ρωσίας, πραγματοποιήθηκαν έλεγχοι από την Επιτροπή στην εν λόγω τρίτη χώρα. Οι εν λόγω επιθεωρήσεις απέδειξαν ότι η αρμόδια κτηνιατρική αρχή της Ρωσίας παρέχει τις κατάλληλες εγγυήσεις όσον αφορά τη συμμόρφωση με τους κανόνες της Ένωσης που απαιτούνται για τις εισαγωγές στην Ένωση κρέατος πουλερικών και προϊόντων με βάση το κρέας πουλερικών.

               (11)

               Ως εκ τούτου, κρίνεται σκόπιμο να επιτραπεί η εισαγωγή των εν λόγω εμπορευμάτων στην Ένωση από τη Ρωσία και, επομένως, να τροποποιηθούν ανάλογα οι καταχωρίσεις που αφορούν τη συγκεκριμένη τρίτη χώρα στο μέρος 2 του παραρτήματος II της απόφασης 2007/777/ΕΚ και στο μέρος 1 του παραρτήματος I του κανονισμού (ΕΚ) αριθ. 798/2008.

               (12)

               Περαιτέρω επιθεώρηση που διενεργήθηκε από την Επιτροπή στη Ρωσία κατέδειξε ότι η αρμόδια κτηνιατρική αρχή και οι εγκαταστάσεις για την επεξεργασία των προϊόντων με βάση το κρέας βοοειδών και χοίρων στην περιοχή του Καλίνινγκραντ παρείχαν κατάλληλες εγγυήσεις όσον αφορά τη συμμόρφωση με τους ενωσιακούς κανόνες εισαγωγής για τα εν λόγω προϊόντα.

               (13)

               Λόγω της γεωγραφικής θέσης της περιοχής Καλίνινγκραντ, είναι σκόπιμο να προσδιοριστεί η εν λόγω περιφέρεια ως διακριτό μέρος της επικράτειας της Ρωσίας. Επίσης, λαμβανομένων υπόψη των θετικών αποτελεσμάτων της επιθεώρησης της Επιτροπής στην εν λόγω περιφέρεια, είναι σκόπιμο να επιτραπεί η εισαγωγή στην Ένωση των προϊόντων με βάση το κρέας βοοειδών και χοίρων και επεξεργασμένων στομαχιών, ουροδόχων κύστεων και εντέρων που προέρχονται από την περιφέρεια του Καλίνινγκραντ.

               (14)

               Κατά συνέπεια, είναι σκόπιμο να καταρτιστεί κατάλογος με τις εγκαταστάσεις που βρίσκονται στην περιφέρεια του Καλίνινγκραντ για την επεξεργασία του νωπού κρέατος βοοειδών και χοίρων για τις εισαγωγές στην Ένωση προϊόντων με βάση το εν λόγω κρέας και τα οποία έχουν υποστεί την απαιτούμενη επεξεργασία που ορίζεται στο μέρος 2 του παραρτήματος II της απόφασης 2007/777/ΕΚ για την περιφέρεια του Καλίνινγκραντ. Το υπό εξέταση νωπό κρέας πρέπει να προέρχεται είτε από την Ένωση είτε από βοοειδή και χοίρους που έχουν εκτραφεί και σφαγεί στην περιφέρεια του Καλίνινγκραντ στη Ρωσία και πληρούν τις σχετικές κτηνιατρικές και υγειονομικές απαιτήσεις εισαγωγής ή από οποιαδήποτε άλλη τρίτη χώρα από την οποία επιτρέπονται οι εισαγωγές νωπού κρέατος στην Ένωση και συμμορφώνεται με τις σχετικές ενωσιακές απαιτήσεις εισαγωγής όσον αφορά την υγεία των ζώων και τη δημόσια υγεία.

               (15)

               Είναι επίσης σκόπιμο να ληφθεί υπόψη στο μέρος 2 του παραρτήματος II της απόφασης 2007/777/ΕΚ ότι από το έδαφος της Ρωσίας, με εξαίρεση το Καλίνινγκραντ, επιτρέπεται μόνον η διαμετακόμιση μέσω της Ένωσης προϊόντων κρέατος και όχι η εισαγωγή τους στην Ένωση.

               (16)

               Η Ρωσία ζήτησε από την Επιτροπή να επιτρέπονται οι εισαγωγές στην Ένωση αυγών ορτυκιών. Ο κανονισμός (ΕΚ) αριθ. 798/2008 ορίζει τα ορτύκια ως πουλερικά, συνεπώς οι εισαγωγές αυγών πουλερικών, συμπεριλαμβανομένων των ορτυκιών, θα πρέπει να εγκριθούν. Η εισαγωγή αυγών άλλων ειδών πουλερικών που διέπονται από τον εν λόγω ορισμό θα πρέπει επίσης να εγκριθεί.

               (17)

               Η Ρωσία παρείχε τις δέουσες εγγυήσεις όσον αφορά τη συμμόρφωση με τους ενωσιακούς κανόνες εισαγωγής για τα αυγά ειδών άλλων από το Gallus gallus, συμπεριλαμβανομένων των αυγών ορτυκιών. Συνεπώς, είναι σκόπιμο να τροποποιηθεί το μέρος 1 του παραρτήματος I του κανονισμού (ΕΚ) αριθ. 798/2008, προκειμένου να επιτραπούν οι εισαγωγές στην Ένωση των εν λόγω αυγών.

               (18)

               Η Ρωσία δεν έχει υποβάλει στην Επιτροπή πρόγραμμα ελέγχου της Salmonella, σύμφωνα με τον κανονισμό (ΕΚ) αριθ. 2160/2003 του Ευρωπαϊκού Κοινοβουλίου και του Συμβουλίου (6) και, επομένως, η έγκριση των αυγών του είδους Gallus gallus θα πρέπει να περιορίζεται στα αυγά που ταξινομήθηκαν ως Β.

               (19)

               Επιπλέον, η καταχώριση για την Αργεντινή στο μέρος 1 του παραρτήματος II της απόφασης 2007/777/ΕΚ παραπέμπει στην απόφαση του Συμβουλίου 79/542/ΕΟΚ (7). Η απόφαση αυτή καταργήθηκε με την απόφαση αριθ. 477/2010/ΕΕ του Ευρωπαϊκού Κοινοβουλίου και του Συμβουλίου (8). Οι κανόνες που ορίζονται στην απόφαση 79/542/ΕΟΚ καθορίζονται πλέον στον κανονισμό (ΕΕ) αριθ. 206/2010 της Επιτροπής, της 12ης Μαρτίου 2010, για τον καθορισμό καταλόγων τρίτων χωρών, περιοχών ή τμημάτων τους από τις οποίες επιτρέπονται οι εισαγωγές στην Ευρωπαϊκή Ένωση ορισμένων ζώων και νωπού κρέατος, καθώς και των απαιτήσεων κτηνιατρικής πιστοποίησης (9). Οι παραπομπές στην απόφαση 79/542/ΕΟΚ στο μέρος 1 του παραρτήματος II της απόφασης 2007/777/ΕΚ πρέπει, επομένως, να αντικατασταθούν από παραπομπές στον κανονισμό (ΕΕ) αριθ. 206/2010.

               (20)

               Κατά συνέπεια, η απόφαση 2007/777/ΕΚ και ο κανονισμός (ΕΚ) αριθ. 798/2008 θα πρέπει να τροποποιηθούν αναλόγως.

               (21)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα II της απόφασης 2007/777/ΕΚ τροποποιείται σύμφωνα με το παράρτημα I του παρόντος κανονισμού.
   Άρθρο 2
   Το παράρτημα I του κανονισμού (ΕΚ) αριθ. 798/2008 τροποποιείται σύμφωνα με το παράρτημα II του παρόντος κανονισμού.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 7 Δεκεμβρίου 2012.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 18 της 23.1.2003, σ. 11.

      (2)  ΕΕ L 312 της 30.11.2007, σ. 49.

      (3)  ΕΕ L 139 της 30.4.2004, σ. 55.

      (4)  ΕΕ L 139 της 30.4.2004, σ. 206.

      (5)  ΕΕ L 226 της 23.8.2008, σ. 1.

      (6)  ΕΕ L 325 της 12.12.2003, σ. 1

      (7)  ΕΕ L 146 της 14.6.1979, σ. 15.

      (8)  ΕΕ L 135 της 2.6.2010, σ. 1.

      (9)  ΕΕ L 73 της 20.3.2010, σ. 1.

      ΠΑΡΑΡΤΗΜΑ I
      Το παράρτημα II της απόφασης 2007/777/ΕΚ τροποποιείται ως εξής:

                  1.

                  Το μέρος 1 αντικαθίσταται από το ακόλουθο:
                  «ΜΕΡΟΣ 1

                     Διαίρεση σε περιοχές των χώρων που απαριθμούνται στα μέρη 2 και 3

                              Χώρα

                              Έδαφος

                              Περιγραφή περιοχής

                              Κωδικός ISΟ

                              Έκδοση

                              Αργεντινή

                              AR

                              01/2004

                              Ολόκληρη η χώρα

                              AR-1

                              01/2004

                              Ολόκληρη η χώρα, εκτός από τις επαρχίες Chubut, Santa Cruz και Tierra del Fuego για τα είδη που διέπονται από τον κανονισμό (ΕΕ) αριθ. 206/2010

                              AR-2

                              01/2004

                              Οι επαρχίες Chubut, Santa Cruz και Tierra del Fuego για τα είδη που διέπονται από τον κανονισμό (ΕΕ) αριθ. 206/2010

                              Βραζιλία

                              BR

                              01/2004

                              Ολόκληρη η χώρα

                              BR-1

                              01/2005

                              Οι πολιτείες Rio Grande do Sul, Santa Catarina, Paraná, São Paulo και Mato Grosso do Sul

                              BR-2

                              01/2005

                              Τμήμα της πολιτείας Mato Grosso do Sul (εκτός των δήμων Sonora, Aquidauana, Bodoqueno, Bonito, Caracol, Coxim, Jardim, Ladario, Miranda, Pedro Gomes, Porto Murtinho, Rio Negro, Rio Verde de Mato Grosso και Corumbá)·
                              η πολιτεία Paraná·
                              η πολιτεία São Paulο·
                              τμήμα της πολιτείας Minas Gerais (εκτός των περιφερειακών αντιπροσωπειών Oliveira, Passos, São Gonçalo de Sapucaí, Setelagoas και Bambuí)·
                              η πολιτεία Espíritu Santο·
                              η πολιτεία Rio Grande do Sul,
                              η πολιτεία Santa Catarina·
                              η πολιτεία Goias·
                              τμήμα της πολιτείας Mato Grosso, το οποίο περιλαμβάνει:
                              την περιφερειακή μονάδα Cuiaba (εκτός των δήμων San Antonio de Leverger, Nossa Senhora do Livramento, Pocone και Barão de Melgaço)· την περιφερειακή ενότητα Caceres (εκτός του δήμου Caceres)· την περιφερειακή ενότητα Lucas do Rio Verde· την περιφερειακή ενότητα Rondonopolis (εκτός του δήμου Itiquiora)· την περιφερειακή ενότητα Barra do Garça και την περιφερειακή ενότητα Barra do Burgres.

                              BR-3

                              01/2005

                              Οι πολιτείες Goiás, Minas Gerais, Mato Grosso, Mato Grosso do Sul, Paraná, Rio Grande do Sul, Santa Catarina και São Paulo.

                              Κίνα

                              CN

                              01/2007

                              Ολόκληρη η χώρα

                              CN-1

                              01/2007

                              Επαρχία Shandong

                              Μαλαισία

                              MY

                              01/2004

                              Ολόκληρη η χώρα

                              MY-1

                              01/2004

                              Μόνο η χερσόνησος της Μαλαισίας (δυτική Μαλαισία)

                              Ναμίμπια

                              NA

                              01/2005

                              Ολόκληρη η χώρα

                              NA-1

                              01/2005

                              Νότια των αποκλεισμένων περιοχών που εκτείνονται από το Palgrave Point στα δυτικά έως το Gam στα ανατολικά

                              Ρωσία

                              RU

                              04/2012

                              Ολόκληρη η χώρα

                              RU-1

                              04/2012

                              Ολόκληρη η χώρα, εκτός της περιοχής του Καλίνινγκραντ

                              RU-2

                              04/2012

                              Η περιοχή του Καλίνινγκραντ

                              Νότια Αφρική

                              ZA

                              01/2005

                              Ολόκληρη η χώρα

                              ZA-1

                              01/2005

                              Ολόκληρη η χώρα, με εξαίρεση:
                              το τμήμα της περιοχής καταπολέμησης του αφθώδους πυρετού που βρίσκεται στις κτηνιατρικές περιοχές των επαρχιών Mpumalanga και Northern, στο διαμέρισμα Ingwavuma της κτηνιατρικής περιοχής Natal και στην περιοχή των συνόρων με την Μποτσουάνα ανατολικά του γεωγραφικού μήκους 28°, και το διαμέρισμα Camperdown στην επαρχία KwaZuluNatal.»

                  2.

                  Στο μέρος 2, η καταχώριση για τη Ρωσία αντικαθίσταται από την ακόλουθη:

                              «RU

                              Ρωσία
                              RU

                              XXX

                              XXX

                              XXX

                              XXX

                              A

                              XXX

                              A

                              C

                              C

                              XXX

                              A

                              XXX

                              A

                              Ρωσία (3)
                              RU-1

                              C

                              C

                              C

                              B

                              XXX

                              XXX

                              XXX

                              XXX

                              XXX

                              XXX

                              XXX

                              XXX

                              XXX

                              Ρωσία
                              RU-2

                              C

                              C

                              C

                              B

                              XXX

                              XXX

                              XXX

                              XXX

                              XXX

                              XXX

                              XXX

                              XXX

                              XXX»

                  3.

                  Στο μέρος 2, προστίθεται η ακόλουθη υποσημείωση 3:

                              «(3)

                              Μόνο για διαμετακόμιση μέσω της Ένωσης».

      ΠΑΡΑΡΤΗΜΑ II
      Στο μέρος 1 του παραρτήματος I του κανονισμού (ΕΚ) αριθ. 798/2008 η καταχώριση για τη Ρωσία αντικαθίσταται από το ακόλουθο κείμενο:

                     «RU-Ρωσία

                     RU-0

                     Ολόκληρη η χώρα

                     EP, E, POU

                     S4»


title: Εκτελεστικός κανονισμός (ΕΕ) 2016/614 της Επιτροπής, της 19ης Απριλίου 2016, σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία

text:
                  21.4.2016

                  EL

                  Επίσημη Εφημερίδα της Ευρωπαϊκής Ένωσης

                  L 105/11

            ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/614 ΤΗΣ ΕΠΙΤΡΟΠΉΣ
      της 19ης Απριλίου 2016
      σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία
      Η ΕΥΡΩΠΑΪΚΗ ΕΠΙΤΡΟΠΗ,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης,
      Έχοντας υπόψη τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
      Εκτιμώντας τα ακόλουθα:

                  (1)

                  Για να εξασφαλιστεί η ενιαία εφαρμογή της συνδυασμένης ονοματολογίας που προσαρτάται στον κανονισμό (ΕΟΚ) αριθ. 2658/87, είναι αναγκαίο να θεσπιστούν μέτρα όσον αφορά τη δασμολογική κατάταξη των εμπορευμάτων που αναφέρονται στο παράρτημα του παρόντος κανονισμού.

                  (1)

                  Ο κανονισμός (ΕΟΚ) αριθ. 2658/87 προβλέπει τους γενικούς κανόνες για την ερμηνεία της συνδυασμένης ονοματολογίας (ΣΟ). Οι εν λόγω κανόνες εφαρμόζονται επίσης σε κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτήν οποιαδήποτε νέα υποδιαίρεση και θεσπίζεται με ειδικές διατάξεις της Ένωσης με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.

                  (2)

                  Κατ' εφαρμογήν των γενικών αυτών κανόνων, τα εμπορεύματα που περιγράφονται στη στήλη 1 του πίνακα που παρατίθεται στο παράρτημα του παρόντος κανονισμού θα πρέπει να καταταγούν στον κωδικό ΣΟ που εμφαίνεται στη στήλη 2, για τους λόγους που αναφέρονται στη στήλη 3 του εν λόγω πίνακα.

                  (3)

                  Είναι σκόπιμο να προβλεφθεί ότι ο κάτοχος των δεσμευτικών δασμολογικών πληροφοριών, οι οποίες έχουν εκδοθεί σχετικά με τα εμπορεύματα που αφορά ο παρών κανονισμός και δεν είναι σύμφωνες με τον παρόντα κανονισμό, μπορεί να συνεχίσει να τις επικαλείται επί μια ορισμένη χρονική περίοδο, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92 του Συμβουλίου (2). Η διάρκεια της εν λόγω προθεσμίας πρέπει να είναι τρίμηνη.

                  (4)

                  Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,

            ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
      Άρθρο 1
      Τα εμπορεύματα που περιγράφονται στη στήλη 1 του πίνακα που παρατίθεται στο παράρτημα κατατάσσονται στη συνδυασμένη ονοματολογία στον κωδικό ΣΟ που αναφέρεται στη στήλη 2 του εν λόγω πίνακα.
      Άρθρο 2
      Δεσμευτικές δασμολογικές πληροφορίες που δεν είναι σύμφωνες με τον παρόντα κανονισμό μπορούν να συνεχίσουν να αποτελούν αντικείμενο επίκλησης, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92, κατά τη διάρκεια περιόδου τριών μηνών από την ημερομηνία έναρξης της ισχύος του παρόντος κανονισμού.
      Άρθρο 3
      Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

         Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
         Βρυξέλλες, 19 Απριλίου 2016.

               Για την Επιτροπή,

               εξ ονόματος του Προέδρου,

            Stephen QUEST

               Γενικός Διευθυντής Φορολογίας και Τελωνειακής Ένωσης

         (1)  ΕΕ L 256 της 7.9.1987, σ. 1.

         (2)  Κανονισμός (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (ΕΕ L 302 της 19.10.1992, σ. 1).

         ΠΑΡΑΡΤΗΜΑ

                     Περιγραφή των εμπορευμάτων

                     Κατάταξη
                     (κωδικός ΣΟ)

                     Αιτιολογία

                     (1)

                     (2)

                     (3)

                     Είδος (αποκαλούμενο «θερμοκήπιο ερασιτεχνικής χρήσης»), διαστάσεων περίπου 140 × 140 × 200 cm, αποτελούμενο από πλαίσιο κατασκευασμένο από χάλυβα. Το πλαίσιο περιλαμβάνει επίσης ράφια αποτελούμενα από οκτώ εταζέρες, τέσσερις σε κάθε πλευρά, από μεταλλικό σύρμα, διαστάσεων περίπου 58 × 28 cm. Το πλαίσιο καλύπτεται από όλες τις πλευρές από ένα εύκαμπτο πλαστικό φύλλο με κυλιόμενο άνοιγμα στο μπροστινό μέρος, διαστάσεων περίπου 86 × 145 cm. Το άνοιγμα μπορεί να κλείσει με στερέωση τύπου «Velcro». Παρέχεται η δυνατότητα εισόδου στην κατασκευή. Προορίζεται για μακράς ή βραχείας διάρκειας αποθήκευση φυτών (για παράδειγμα, σε αγορές).
                     Βλέπε εικόνα (*).

                     7326 90 98

                     Η κατάταξη καθορίζεται από τους γενικούς κανόνες 1, 3 β) και 6 για την ερμηνεία της συνδυασμένης ονοματολογίας, καθώς και από το κείμενο των κωδικών ΣΟ 7326 , 7326 90  και 7326 90 98 .
                     Η κατάταξη στην κλάση 9403  ως «άλλο έπιπλο» αποκλείεται, επειδή το είδος δεν προορίζεται για τον εξοπλισμό κατοικιών, ξενοδοχείων, γραφείων, σχολείων, εκκλησιών, καταστημάτων, εργαστηρίων και παρόμοιων ειδών, αλλά κυρίως για την αποθήκευση φυτών [βλέπε επίσης τις επεξηγηματικές σημειώσεις του εναρμονισμένου συστήματος για το κεφάλαιο 94, Γενικές Παρατηρήσεις, (A), δεύτερη παράγραφος, και για την κλάση 9403 , δεύτερη παράγραφος].
                     Η κατάταξη στην κλάση 9406  ως «προκατασκευή» αποκλείεται επίσης, επειδή η κατασκευή είναι σχετικά ασταθής, με ευέλικτα τοιχώματα. Κατά συνέπεια, δεν είναι κατάλληλη για παρατεταμένη χρήση σε εξωτερικούς χώρους, δεδομένου ότι δεν θεωρείται ανθεκτική στις καιρικές συνθήκες.
                     Το είδος κατατάσσεται συνεπώς σύμφωνα με το υλικό από το οποίο αποτελείται. Ο ουσιώδης χαρακτήρας του είδους προσδίδεται από το στοιχείο κατασκευής (πλαίσιο και εταζέρες από μέταλλο).
                     Ως εκ τούτου, το είδος πρέπει να καταταχθεί στον κωδικό ΣΟ 7326 90 98  ως «άλλο τεχνούργημα από σίδηρο ή χάλυβα».

            (*)  Η εικόνα έχει αποκλειστικά ενημερωτικό σκοπό.


title: Εκτελεστικός κανονισμός (ΕΕ) αριθ. 465/2011 της Επιτροπής, της 13ης Μαΐου 2011 , σχετικά με την τροποποίηση του κανονισμού (ΕΕ) αριθ. 882/2010 όσον αφορά την υποβολή αιτήσεων πιστοποιητικών εξαγωγής για τη ζάχαρη εκτός ποσόστωσης για την περίοδο εμπορίας 2010/2011

text:
               14.5.2011

               EL

               Επίσημη Εφημερίδα της Ευρωπαϊκής Ένωσης

               L 125/9

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 465/2011 ΤΗΣ ΕΠΙΤΡΟΠΉΣ
   της 13ης Μαΐου 2011
   σχετικά με την τροποποίηση του κανονισμού (ΕΕ) αριθ. 882/2010 όσον αφορά την υποβολή αιτήσεων πιστοποιητικών εξαγωγής για τη ζάχαρη εκτός ποσόστωσης για την περίοδο εμπορίας 2010/2011
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (Ενιαίος κανονισμός ΚΟΑ) (1),
   Έχοντας υπόψη τον κανονισμό (ΕΚ) αριθ. 951/2006 της Επιτροπής, της 30ής Ιουνίου 2006, για καθορισμό λεπτομερών κανόνων εφαρμογής του κανονισμού (ΕΚ) αριθ. 318/2006 του Συμβουλίου όσον αφορά τις συναλλαγές με τρίτες χώρες στον τομέα της ζάχαρης (2), και ιδίως το άρθρο 7ε, σε συνδυασμό με το άρθρο 9 παράγραφος 1,
   Εκτιμώντας τα ακόλουθα:

               (1)

               Σύμφωνα με το άρθρο 61 πρώτο εδάφιο στοιχείο δ) του κανονισμού (ΕΚ) αριθ. 1234/2007, η ζάχαρη που παράγεται κατά τη διάρκεια μιας περιόδου εμπορίας καθ’ υπέρβαση της ποσόστωσης που αναφέρεται στο άρθρο 56 του εν λόγω κανονισμού μπορεί να εξάγεται μόνο εντός του ποσοτικού ορίου που καθορίζεται.

               (2)

               Στον κανονισμό (ΕΕ) αριθ. 397/2010 της Επιτροπής, της 7ης Μαΐου 2010, για τον καθορισμό του ποσοτικού ορίου όσον αφορά τις εξαγωγές ζάχαρης και ισογλυκόζης εκτός ποσόστωσης μέχρι το τέλος της περιόδου εμπορίας 2010/2011 (3), το ποσοτικό όριο καθορίζεται σε 650 000 τόνους για τη ζάχαρη.

               (3)

               Οι ποσότητες ζάχαρης που καλύπτονται από αιτήσεις πιστοποιητικών εξαγωγής υπερβαίνουν το εν λόγω ποσοτικό όριο. Συνεπώς, με τον κανονισμό (ΕΕ) αριθ. 882/2010 της Επιτροπής, της 6ης Οκτωβρίου 2010, σχετικά με τον καθορισμό ποσοστού αποδοχής για την έκδοση πιστοποιητικών εξαγωγής, την απόρριψη των αιτήσεων πιστοποιητικών εξαγωγής και την αναστολή της υποβολής των αιτήσεων πιστοποιητικών εξαγωγής για τη ζάχαρη εκτός ποσόστωσης (4) έχει ανασταλεί η υποβολή αιτήσεων πιστοποιητικών εξαγωγής για τη ζάχαρη εκτός ποσόστωσης για την περίοδο από τις 11 Οκτωβρίου 2010 έως τις 30 Σεπτεμβρίου 2011.

               (4)

               Με τον εκτελεστικό κανονισμό (ΕΕ) αριθ. 461/2011 της Επιτροπής, της 12ης Μαΐου 2011, σχετικά με την τροποποίηση του κανονισμού (ΕΕ) αριθ. 397/2010 για τον καθορισμό του ποσοτικού ορίου όσον αφορά τις εξαγωγές ζάχαρης και ισογλυκόζης εκτός ποσόστωσης μέχρι το τέλος της περιόδου εμπορίας 2010/2011 (5), το ποσοτικό όριο για τις εξαγωγές ζάχαρης εκτός ποσόστωσης για την περίοδο εμπορίας 2010/2011 αυξήθηκε κατά 700 000 τόνους.

               (5)

               Δεδομένου ότι αυξήθηκε το ποσοτικό όριο για την περίοδο εμπορίας 2010/2011, η υποβολή αιτήσεων πρέπει να είναι εκ νέου δυνατή από την πρώτη εβδομάδα του Ιουλίου.

               (6)

               Συνεπώς, ο κανονισμός (ΕΕ) αριθ. 882/2010 πρέπει να τροποποιηθεί αναλόγως.

               (7)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της διαχειριστικής επιτροπής για την κοινή οργάνωση των γεωργικών αγορών,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Στο άρθρο 1 του κανονισμού (ΕΕ) αριθ. 882/2010 η παράγραφος 3 απαλείφεται.
   Άρθρο 2
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από τις 4 Ιουλίου 2011.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 13 Μαΐου 2011.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 299 της 16.11.2007, σ. 1.

      (2)  ΕΕ L 178 της 1.7.2006, σ. 24.

      (3)  ΕΕ L 115 της 8.5.2010, σ. 26.

      (4)  ΕΕ L 264 της 7.10.2010, σ. 13.

      (5)  ΕΕ L 124 της 13.5.2011, σ. 41.


title: Εκτελεστικός κανονισμός (EE) αριθ. 838/2012 της Επιτροπής, της 18ης Σεπτεμβρίου 2012 , για τη χορήγηση άδειας χρήσης του Lactobacillus brevis (DSMZ 21982) ως πρόσθετης ύλης ζωοτροφών για όλα τα ζωικά είδη  Κείμενο που παρουσιάζει ενδιαφέρον για τον ΕΟΧ

text:
               19.9.2012

               EL

               Επίσημη Εφημερίδα της Ευρωπαϊκής Ένωσης

               L 252/9

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (EE) αριθ. 838/2012 ΤΗΣ ΕΠΙΤΡΟΠΉΣ
   της 18ης Σεπτεμβρίου 2012
   για τη χορήγηση άδειας χρήσης του Lactobacillus brevis (DSMZ 21982) ως πρόσθετης ύλης ζωοτροφών για όλα τα ζωικά είδη
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τις πρόσθετες ύλες που χρησιμοποιούνται στη διατροφή των ζώων (1), και ιδίως το άρθρο 9 παράγραφος 2,
   Εκτιμώντας τα ακόλουθα:

               (1)

               Ο κανονισμός (ΕΚ) αριθ. 1831/2003 προβλέπει τη χορήγηση άδειας για τη χρήση πρόσθετων υλών στη διατροφή των ζώων, καθώς και τους όρους και τις διαδικασίες για τη χορήγηση της άδειας αυτής.

               (2)

               Υποβλήθηκε, σύμφωνα με το άρθρο 7 του κανονισμού (ΕΚ) αριθ. 1831/2003, αίτηση για τη χορήγηση άδειας όσον αφορά τον Lactobacillus brevis (DSMZ 21982). Η εν λόγω αίτηση συνοδευόταν από τα στοιχεία και τα έγγραφα που απαιτούνται βάσει του άρθρου 7 παράγραφος 3 του κανονισμού (ΕΚ) αριθ. 1831/2003.

               (3)

               Η αίτηση αφορά τη χορήγηση άδειας χρήσης του Lactobacillus brevis (DSMZ 21982) ως πρόσθετης ύλης ζωοτροφών για όλα τα ζωικά είδη, ώστε να ταξινομηθεί στην κατηγορία πρόσθετων υλών «τεχνολογικές πρόσθετες ύλες».

               (4)

               Η Ευρωπαϊκή Αρχή για την Ασφάλεια των Τροφίμων («η Αρχή»), στη γνώμη που εξέδωσε στις 6 Μαρτίου 2012 (2), κατέληξε στο συμπέρασμα ότι, υπό τους προτεινόμενους όρους χρήσης, το παρασκεύασμα του Lactobacillus brevis (DSMZ 21982) δεν έχει δυσμενείς επιπτώσεις στην υγεία των ζώων, στην υγεία του ανθρώπου ή στο περιβάλλον, και ότι η χρήση του παρασκευάσματος μπορεί να βελτιώσει την παραγωγή ενσίρωσης αυξάνοντας την παραγωγή οξικού οξέος με συνέπεια την εκτενέστερη αερόβια σταθερότητα των επεξεργασμένων ενσιρωμένων ζωοτροφών. Η Αρχή θεωρεί ότι δεν υπάρχει ανάγκη να θεσπιστούν ειδικές απαιτήσεις παρακολούθησης μετά τη διάθεση της εν λόγω πρόσθετης ύλης στην αγορά. Η Αρχή επαλήθευσε επίσης την έκθεση σχετικά με τη μέθοδο ανάλυσης της πρόσθετης ύλης ζωοτροφών στις ζωοτροφές, η οποία υποβλήθηκε από το εργαστήριο αναφοράς το οποίο συστάθηκε με τον κανονισμό (ΕΚ) αριθ. 1831/2003.

               (5)

               Από την αξιολόγηση του Lactobacillus brevis (DSMZ 21982) διαπιστώνεται ότι πληρούνται οι όροι για τη χορήγηση της άδειας που προβλέπονται στο άρθρο 5 του κανονισμού (ΕΚ) αριθ. 1831/2003. Συνεπώς, θα πρέπει να επιτραπεί η χρήση του εν λόγω παρασκευάσματος, όπως καθορίζεται στο παράρτημα του παρόντος κανονισμού.

               (6)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παρασκεύασμα που προσδιορίζεται στο παράρτημα και ανήκει στην κατηγορία πρόσθετων υλών «τεχνολογικές πρόσθετες ύλες» και στη λειτουργική ομάδα «πρόσθετες ύλες ενσίρωσης» εγκρίνεται ως πρόσθετη ύλη που μπορεί να χρησιμοποιείται στη διατροφή των ζώων υπό τους όρους που καθορίζονται στο εν λόγω παράρτημα.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 18 Σεπτεμβρίου 2012.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 268 της 18.10.2003, σ. 29.

      (2)  Δελτίο EFSA 2012·10 (3):2617.

      ΠΑΡΑΡΤΗΜΑ

                  Αριθμός ταυτοποίησης της πρόσθετης ύλης

                  Όνομα του κατόχου της άδειας

                  Πρόσθετη ύλη

                  Σύνθεση, χημικός τύπος, περιγραφή, μέθοδος ανάλυσης

                  Είδος ή κατηγορία ζώου

                  Μέγιστη ηλικία

                  Ελάχιστη περιεκτικότητα

                  Μέγιστη περιεκτικότητα

                  Άλλες διατάξεις

                  Λήξη της ισχύος της άδειας

                  CFU/kg νωπής ύλης

                     Κατηγορία τεχνολογικών πρόσθετων υλών. Λειτουργική ομάδα: πρόσθετες ύλες ενσίρωσης

                  1k20715

                  —

                     Lactobacillus brevis

                  (DSMZ 21982)

                                 Σύνθεση πρόσθετης ύλης

                              Παρασκεύασμα του Lactobacillus brevis (DSMZ 21982) με ελάχιστη περιεκτικότητα 8 × 1010 CFU/g πρόσθετης ύλης

                                 Χαρακτηρισμός της δραστικής ουσίας

                                 Lactobacillus brevis (DSMZ 21982)

                                 Μέθοδος ανάλυσης
                                  (1)

                                          Καταμέτρηση στην πρόσθετη ύλη ζωοτροφών: τεχνική της επιφανειακής διασποράς (EN 15787)

                                          Ταυτοποίηση: ηλεκτροφόρηση παλλόμενου πεδίου (PFGE)

                  Όλα τα ζωικά είδη

                  —

                  —

                  —

                              1.

                              Στις οδηγίες χρήσης της πρόσθετης ύλης και του προμείγματος πρέπει να αναφέρεται η θερμοκρασία αποθήκευσης και η διάρκεια αποθήκευσης.

                              2.

                              Ελάχιστη δόση της πρόσθετης ύλης όταν δεν χρησιμοποιείται σε συνδυασμό με άλλους μικροοργανισμούς ως πρόσθετες ύλες ενσίρωσης: 1 × 108 CFU/kg νωπής ύλης

                              3.

                              Για ασφάλεια: συνιστάται να χρησιμοποιούνται μέσα προστασίας της αναπνοής και γάντια ασφάλειας κατά τον χειρισμό.

                  9 Οκτωβρίου 2022

         (1)  Περισσότερες πληροφορίες σχετικά με τις μεθόδους ανάλυσης διατίθενται στην ακόλουθη διεύθυνση του εργαστηρίου αναφοράς: http://irmm.jrc.ec.europa.eu/EURLs/EURL_feed_additives/Pages/index.aspx


title: Εκτελεστικός κανονισμός (ΕΕ) αριθ. 1114/2011 της Επιτροπής, της 4ης Νοεμβρίου 2011 , που καταργεί τον κανονισμό (ΕΚ) αριθ. 601/2008 περί προστατευτικών μέτρων που εφαρμόζονται σε αλιευτικά προϊόντα που εισάγονται από την Γκαμπόν και προορίζονται για κατανάλωση από τον άνθρωπο Κείμενο που παρουσιάζει ενδιαφέρον για τον ΕΟΧ

text:
               5.11.2011

               EL

               Επίσημη Εφημερίδα της Ευρωπαϊκής Ένωσης

               L 288/23

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1114/2011 ΤΗΣ ΕΠΙΤΡΟΠΉΣ
   της 4ης Νοεμβρίου 2011
   που καταργεί τον κανονισμό (ΕΚ) αριθ. 601/2008 περί προστατευτικών μέτρων που εφαρμόζονται σε αλιευτικά προϊόντα που εισάγονται από την Γκαμπόν και προορίζονται για κατανάλωση από τον άνθρωπο
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 178/2002 του Ευρωπαϊκού Κοινοβουλίου και του Συμβουλίου, της 28ης Ιανουαρίου 2002, για τον καθορισμό των γενικών αρχών και απαιτήσεων της νομοθεσίας για τα τρόφιμα, για την ίδρυση της Ευρωπαϊκής Αρχής για την Ασφάλεια των Τροφίμων και τον καθορισμό διαδικασιών σε θέματα ασφαλείας των τροφίμων (1), και ιδίως το άρθρο 53 παράγραφος 1 στοιχείο β),
   Εκτιμώντας τα ακόλουθα:

               (1)

               Ο κανονισμός (ΕΚ) αριθ. 601/2008 της Επιτροπής (2) εφαρμόζεται σε ορισμένα αλιευτικά προϊόντα καταγωγής Γκαμπόν τα οποία προορίζονται για κατανάλωση από τον άνθρωπο. Ο εν λόγω κανονισμός προβλέπει τη διενέργεια εργαστηριακών ελέγχων σε κάθε αποστολή αλιευτικών προϊόντων, ώστε να εξασφαλίζεται η συμμόρφωση με τις σχετικές οριακές τιμές για τα βαρέα μέταλλα και τις θειώδεις ενώσεις, αντίστοιχα, οι οποίες ορίζονται στον κανονισμό (ΕΚ) αριθ. 1881/2006 της Επιτροπής, της 19ης Δεκεμβρίου 2006, για καθορισμό μέγιστων επιτρεπτών επιπέδων για ορισμένες ουσίες οι οποίες επιμολύνουν τα τρόφιμα (3) και στην οδηγία 95/2/ΕΚ του Ευρωπαϊκού Κοινοβουλίου και του Συμβουλίου, της 20ής Φεβρουαρίου 1995, για τα πρόσθετα τροφίμων πλην των χρωστικών και των γλυκαντικών (4). Αυτά τα προστατευτικά μέτρα ελήφθησαν μετά τις σημαντικές αδυναμίες που διαπιστώθηκαν στο σύστημα παρακολούθησης της Γκαμπόν στο πλαίσιο κοινοτικής επιθεώρησης που διενεργήθηκε το 2007.

               (2)

               Το Γραφείο Τροφίμων και Κτηνιατρικών Θεμάτων πραγματοποίησε επιθεώρηση παρακολούθησης στη Γκαμπόν τον Ιούλιο του 2010 για να αξιολογήσει το εφαρμοζόμενο σύστημα παρακολούθησης που αφορά την παραγωγή αλιευτικών προϊόντων τα οποία προορίζονται για εξαγωγή στην Ένωση. Η ομάδα επιθεώρησης διαπίστωσε βελτιώσεις στη νομοθεσία, στις επίσημες διαδικασίες ελέγχου και στις εργαστηριακές επιδόσεις. Διατυπώθηκαν αρκετές συστάσεις, οι οποίες διαβιβάστηκαν ακολούθως στη Γκαμπόν. Επιπλέον, οι έλεγχοι πριν από την εξαγωγή που πραγματοποιούνται στη Γκαμπόν παρέχουν πλέον επαρκή εχέγγυα που επιτρέπουν τις εισαγωγές στην Ένωση αλιευτικών προϊόντων που προορίζονται για κατανάλωση από τον άνθρωπο.

               (3)

               Αφού οι έλεγχοι που προβλέπονται στον κανονισμό (ΕΚ) αριθ. 601/2008 δεν είναι πλέον αναγκαίοι, ο εν λόγω κανονισμός θα πρέπει να καταργηθεί.

               (4)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ο κανονισμός (ΕΚ) αριθ. 601/2008 καταργείται.
   Άρθρο 2
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 4 Νοεμβρίου 2011.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 31 της 1.2.2002, σ. 1.

      (2)  ΕΕ L 165 της 26.6.2008, σ. 3.

      (3)  ΕΕ L 364 της 20.12.2006, σ. 5.

      (4)  ΕΕ L 61 της 18.3.1995, σ. 1.


title: Εκτελεστικός κανονισμός (ΕΕ) 2015/1741 της Επιτροπής, της 29ης Σεπτεμβρίου 2015, για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               30.9.2015

               EL

               Επίσημη Εφημερίδα της Ευρωπαϊκής Ένωσης

               L 253/9

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/1741 ΤΗΣ ΕΠΙΤΡΟΠΉΣ
   της 29ης Σεπτεμβρίου 2015
   για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ' εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ' αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ' αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ' αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 29 Σεπτεμβρίου 2015.

            Για την Επιτροπή,

            εξ ονόματος του Προέδρου,

         Jerzy PLEWA

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 347 της 20.12.2013, σ. 671.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ

         Οι κατ' αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ' αποκοπή τιμή εισαγωγής

                  0702 00 00

                  MA

                  182,3

                  MK

                  58,9

                  TR

                  81,7

                  XS

                  39,0

                  ZZ

                  90,5

                  0707 00 05

                  MK

                  41,5

                  TR

                  122,2

                  ZZ

                  81,9

                  0709 93 10

                  TR

                  132,0

                  ZZ

                  132,0

                  0805 50 10

                  AR

                  138,2

                  BO

                  148,1

                  CL

                  165,8

                  EG

                  55,4

                  UY

                  140,0

                  ZA

                  137,9

                  ZZ

                  130,9

                  0806 10 10

                  EG

                  175,5

                  MK

                  32,3

                  TR

                  139,5

                  ZZ

                  115,8

                  0808 10 80

                  AR

                  264,2

                  BR

                  35,7

                  CL

                  142,4

                  NZ

                  138,6

                  US

                  107,9

                  UY

                  48,0

                  ZA

                  144,3

                  ZZ

                  125,9

                  0808 30 90

                  AR

                  131,9

                  CL

                  148,3

                  NZ

                  175,8

                  TR

                  127,9

                  ZA

                  220,9

                  ZZ

                  161,0

                  0809 40 05

                  XS

                  55,4

                  ZZ

                  55,4

         (1)  Ονοματολογία των χωρών που ορίζεται στον κανονισμό (ΕΕ) αριθ. 1106/2012 της Επιτροπής, της 27ης Νοεμβρίου 2012, για την εφαρμογή του κανονισμού (ΕΚ) αριθ. 471/2009 του Ευρωπαϊκού Κοινοβουλίου και του Συμβουλίου για τις κοινοτικές στατιστικές του εξωτερικού εμπορίου με τις τρίτες χώρες, όσον αφορά την επικαιροποίηση της ονοματολογίας των χωρών και εδαφών (ΕΕ L 328 της 28.11.2012, σ. 7). Ο κωδικός «ZZ» αντιπροσωπεύει «άλλες χώρες καταγωγής».